Apartment Baden-Baden Center i Baden-Baden til Bedste Pris-garanti | Agoda.com\nWerder Str. 10, Baden-Baden Centrum, Baden-Baden, Tyskland, 76530 - Se på kort\nMere om Apartment Baden-Baden Center\nHvis du leder efter et godt beliggende hotel i Baden-Baden, så er Apartment Baden-Baden Center et rigtig godt valg. Herfra har gæster glæde af nem adgang til alt, hvad denne livlige by kan tilbyde. Med byens største attraktioner, som Baden-Baden Teater, Kunsthalle, Den Nationale kunsterhal i Baden-Baden, inden for kort afstand, vil gæster elske dette hotels beliggenhed.\nApartment Baden-Baden Center tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Hotellet tilbyder sine gæster adgang til et stort udvalg af servicetilbud, som elevator.\nAlle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Med sit tilbud om et afslappende og problemfrit ophold hver gang er Apartment Baden-Baden Center det kloge valg for rejsende til Baden-Baden.\nDu bedes give Apartment Baden-Baden Center besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse.\nAlle slags rejsende (6) Par (1) Rejsende alene (1) Familie med små børn (4) Gruppe (1)


Din ordenssans derhjemme afslører, hvordan du er som person | Boligmagasinet.dk\n4. december 2017 af Mi Skjold Brix\nMåden, du organiserer dig derhjemme, siger mere om, hvem du er, end du måske lige troede.\nGemmer du på minder i form af ting, står tingene snorlige bag skabslågerne eller gør du rent overalt, inden du får gæster? Det siger alt sammen en del om, hvem du er som person i et større hele.\nDet forklarer adfærdspsykolog Donna Dawson til Daily Mail.\nHun taler generelt om fire forskellige typer, når vi taler oprydning og organisering i hjemmet. Find den der passer bedst på dig og hør, hvad din indretningsstil og oprydningsvaner siger om dig.\nDu løber ofte tør for hyldeplads til dine mange figurer og rejsefund, for når du ser noget, du kan lide, kan du ikke rigtigt lade være med at købe det, fordi du synes, det er vigtigt at vise folk, hvad du har bedrevet eller oplevet.\nDet siger dit hjem om dig ifølge psykologen:\nDin type er udadvendt og selvsikker (…) Du tror på et liv i balance, hvor du arbejder hårdt og har det sjovt. Du tænker hele tiden på nye muligheder, fordi du gerne vil have succes med de kreative talenter, du har. Du bruger tiden, som du selv synes og er formentlig selvstændig. Stress ser du som noget positivt. En drivkraft.\nDu har lækre kolonialprodukter stående fremme i køkkenet, men nænner ikke at bruge dem, og du har stearinlys, du aldrig tænder, fordi du synes, de er for pæne og håndklæder, du ligger frem kun til gæster. Du sætter en ære i at rengøre hele hjemmet, før du får besøg, så alt står knivskarpt, men når du er alene har du et langt mere afslappet forhold til dit hjem.\nDenne type har en tendens til at være meget ambitiøse og arbejder hårdt for at opnå det, de stræber efter. Deres kreativitet er bedst, når de er under pres. De har et afslappet forhold til tid og vil helst slappe af og have det sjovt, men får ting gjort på kort tid.\nDu har sikkert stadig din yndlingsbamse, fra da du var barn og kasser med tøj på loftet, du ikke har brugt de seneste 10 år. Der ligger sikkert også en stak af gamle kærestebreve i en skuffe et sted. For dig er fortiden lige så værdifuld som fremtiden.\nDenne type er stille af natur og mere eftertænksom med en romantisk og nostalgisk præference. Mennesker omkring dem er vigtige for dem, og de lægger mange kræfter i deres venskaber og forhold og håber på at få så meget tilbage, som de selv giver (…) Fortiden er værdifuld og derfor har de fotoalbums og gemmer særlige postkort og kærestebreve. Meget af det er ikke noget, de skilter med, men selv bruger tid på at kigge igennem.\nDu elsker at hjælpe andre med at organisere deres hjem og er typen, der også lige sætter ting i system i skabene på arbejdet. Når du er på restaurant, er du ikke bleg for at rykke rundt på borddækningen, så den lever op til dine krav. Generelt kan du godt lide, at ting har en fast plads.\nDu slapper bedst af, når der er ryddet op. Du er hårdtarbejdende og praktisk anlagt og din kreative side kommer til udtryk, når du sætter ting i system. Generelt er det meste af dit liv skemalagt og du kommer sjældent for sent til en aftale. Dine intentioner er altid gode, men nogle gange skal du også lære, hvornår det er tid til at træde et skridt tilbage og lade andre være dem selv.


Plads til 5000 til premieren: Kom med til Harry Potter billetjagt i Karolinelund\n7. maj 2017, kl. 19:05 Skrevet af: Michael Qureshi\nHarry Potter-filmene vises i Aalborg med Aalborg Symfoniorkester til at afspille musikken live\nHar du endnu ikke booket billet til den storslåede Harry Potter filmkoncert i Gigantium senere på måneden, så kan du faktisk komme med helt gratis.\nDet kræver dog, at du kridter løbeskoene og er ret god til en god gammeldags gangs skattejagt.\nMusikkens Hus meddeler i hvert fald, at de næste weekend afholder en såkaldt Billetjagt i Karolinelund.\nLørdag 13. maj klokken 10.00 vil der blive placeret 10 udgaver af bogen om Harry Potter og De Vises Sten rundt omkring i Karolinelund – og indeni bøgerne ligger der to fribilletter til premieren i Gigantium 19. maj 2017.\nReglerne er ganske simple: Den, der finder billetterne, beholder både dem og bogen.\n“En skattejagt passer godt sammen med det magiske Harry Potter-univers, og vi glæder os til at give en masse fans en god oplevelse, som måske endda resulterer i, at de kan glæde sig til premieren på allerførste film i koncertserien,” siger Lasse Rich Henningsen adm. direktør i Musikkens Hus.\nDet er Musikkens Hus, der har enerettighederne til at vise Harry Potter filmene med live symfoniorkester i hele Norden.\nMusikken til Harry Potter og De Vises Sten er komponeret af den oscarvindende John Williams.\nFilmen vises på et 40 fods-biograflærred i koncerthuse i hele Norden, mens Aalborg Symfoniorkester spiller filmmusikken live.\n“Symfoniorkesteret vil spille hver en tone fra filmen. Det bliver en anderledes og storslået måde at opleve J.K. Rowlings magiske og elskede univers,” siger Lasse Rich Henningsen.\nHvis du ikke tør at satse på, at du finder billetter i “Billetjagten”, så kan du stadig nå at booke her


18. jun. 2014 KL. 11.43 Bang! Dansk tegneserieskaber rammer rent med historien om afgørende skud\nSkæbnesvangert. Gavrilo Princip og hans medsammensvorne havde en agenda, som handlede om at befri 'de unge slaver' fra Østrig-Ungarns herredømme. Tegning: Henrik Rehr\nAnmeldelse: Gavrilo Princip\nForfatter: Henrik Rehr Titel: Gavrilo Princip Info: Forlaget Fahrenheit, 228 sider, 249,95 kr. Udkommer i morgen. Europa i dag er en krudttønde, og lederne er som mænd, der ryger cigarer i et våbenmagasin. En enkelt gnist kan starte den eksplosion, der vil fortære os alle«, erklærede Otto von Bismarck, der havde sit hovedbrud med Balkan i 1800-tallet. »Jeg ved ikke, hvornår denne eksplosion kommer, men jeg ved hvor... en eller anden forbandet dumhed på Balkan vil antænde bålet«, forudså den skarpsindige Jernkansler mange år før, det rent faktisk gik galt. LÆS OGSÅTo af Politikens tegnere vinder Pingpriser\nDatoen for dumheden blev 28. juni 1914. Bålet blev antændt i Sarajevo og gnisten leveret af den 19-årige bosnier og serbiske nationalist Gavrilo Princip, da han på åben gade skød den østrig-ungarske tronfølger Franz Ferdinand og dennes hustru Sophie. Østrig-Ungarn anklagede Serbien for at stå bag og erklærede krig. Rusland støttede Serbien. Tyskland gav Rusland et ultimatum. Rusland var allieret med Frankrig, som igen var allieret med Storbritannien. Der blev udstedt garantier i alliancerne. Tyskland invaderede det neutrale Belgien, og så rullede en jernkugle af død og ødelæggelse ud over det europæiske kontinent. Den standsede først fire år og 15 millioner omkomne senere. Sort-hvidt drama\n100-året for Første Verdenskrigs begyndelse bliver markeret på mange måder i løbet af 2014. En af de virkelig interessante og kunstnerisk imponerende markeringer er danske Henrik Rehrs voldsomt ambitiøse tegneseriebiografi ’Gavrilo Princip’. Side for side veksler udtrykket i kadence og med skiftende grafiske udtryk uden på noget tidspunkt at opleves som effektjagende Kim Skotte Hvor Jacques Tardis tegneseriefortællinger fra Første Verdenskrig er polemiske, sarkastiske og skrækindjagende, er Rehr ude i et nøgternt ærinde med de forbehold, man nu må tage som fabulerende fortæller. »Sandheden står skrevet i vand. Det her er en sand historie«, som han indledningsvis konstaterer.\nEn sand historie og en klassisk biografi fortalt med tegneseriens sans for elementær spænding, men sober og detaljeret. Henrik Rehr udfolder i sit sort-hvide drama – med tyk streg under sort! – et teknisk mesterskab, der løfter og udfolder den skæbnesvangre fortælling til et dybt fascinerende historisk drama og et foruroligende nærværende portræt af en ung fanatiker på kollisionskurs med skæbnen. LÆS OGSÅLise Nørgaard-portræt er letfordøjelig som en pose Matador Mix\nMed et væld af smukt afstemte, sort-hvide stilistiske greb gengiver Rehr fortællingen som en krydsklipning mellem den ludfattige Gavrilo Princips opvækst og liv og nedtællingen til tronfølgerparrets besøg i Sarajevo, hovedby i det annekterede Bosnien-Hercegovina. Rehr gør begge mænd levende. Princip, der af princip hader den østrig-ungarske ’besættelsesmagt’ og drømmer om et samlet Jugoslavien, men ikke har noget personligt at udsætte på Franz Ferdinand. Tronfølgeren, der ikke er noget politisk menneske og hellere vil gå på jagt og hygge sig med familien, men af pligtfølelse gennemfører besøget i Sarajevo på trods af alle de svirrende rygter om et forestående attentat. En kraftpræstation\nMan kender jo kun alt for godt udfaldet på historien. Alligevel lykkes det Rehr at gøre spændingen knugende. Miljøerne springer til live. Side for side veksler udtrykket i kadence og med skiftende grafiske udtryk uden på noget tidspunkt at opleves som effektjagende og overopfindsomt. Studier af de mange ansigter udgør et bjergtagende detaljeret portrætgalleri, og hvis Henrik Rehr har en svaghed, så er det det lidt stive kropssprog, der måske bare røber, at Rehr bag den fornemme realisme har en klassisk baggrund som ’rigtig’ tegneserietegner. LÆS OGSÅUng debutant skaber forrygende formationer af ord\n’Gavrilo Princip’ er en kraftpræstation og ligner tegneserien, Henrik Rehr var sat i verden for at skabe. Her samler han alle sine mange erfaringer i et stof, der har tvunget ham til at udfordre sin værktøjskasse til bristepunktet. Den 49-årige odenseaner har en spraglet karriere bag sig. Seks år efter at han fik sine første tegneserier trykt som blot 17-årig, debuterede han i bogform med ’Drømmen om langskibene’ i 1987. Den historiske interesse har hele tiden været der. I 1990’erne lavede han i samarbejde med Morten Hesseldahl og Niels Roland ’Danmark Besat’ i fem bind. International rækkevidde I 1992 rejste han til Amerika og har siden 1995 boet i New York. Her har han vist sig som en tegneserieskaber, der mildest talt spænder vidt. Han har tegnet klassiske striber som ’Ferd’nand’ og ’Basserne’ og har puslet om Rasmus Klump, hvilket jo måske ikke lyder som den mest oplagte baggrund for en bog om Gavrilo Princip! Men så er der også ’Tribeca Sunset’-projektet, hvor Rehr, der bor få hundrede meter fra Ground Zero, har skrevet og tegnet personligt om de skæbnesvangre dage i New York omkring terrorangrebet i 2001. Det gjorde han i 2002 i ’Tirsdag’ og året efter i ’Tribeca Sunset’, der også lagde titel til den samlede udgivelse på dansk i 2011.\nLÆS OGSÅOld school krimi skildrer ulve og kvinder på randen af sammenbrud\nPå trods af alle disse meriterende udgivelser er niveauet i ’Gavrilo Princip’ overvældende. Projektet er jo oplagt fornuftigt og begrundet. En jubilæumsting timet til 100-året. Men nogle gange er det også bare den slags oplagte ideer med fast deadline, som får nogle kunstnere til at yde det ekstraordinære. ’Gavrilo Princip’ er både takket være sit stof og sin kvalitet et værk med international rækkevidde og får det også. Bogen er lige om lidt på vej på fransk, hollandsk og tysk, og inden længe kommer både en koreansk og en amerikansk udgave. Historiens tunge vingesus\nHenrik Rehr må have haft hovedet begravet i fotografier og andet kildemateriale i meget lang tid for at kunne fremkalde sin historie så levende og troværdigt. Også pædagogisk er bogen virkelig velfortalt. Om den historiske baggrund får man det at vide, man skal vide, for at forstå, hvad der foregår, men landkort og historielektioner får ikke lov til at blive klumper i fortællingen. Man skal vide, at Serbien efter Osmannerrigets fallit på Balkan blev en selvstændig stat efter Berlin-traktaten i 1878, hvor Østrig-Ungarn fik ansvaret for at administrere Bosnien-Hercegovina. LÆS OGSÅNyoversættelse af de islandske sagaer er 5,6 kilo litterært guld\nI 1908 brød Østrig-Ungarn aftalen, da man officielt annekterede Bosnien-Hercegovina med dets mange serbere og gjorde det til en del af Dobbeltmonarkiet – og i bagklogskabens lys gravede sin egen grav. Det er Historiens tunge vingesus. Det kender man. I modsætning til det lyslevende portræt på tragisk sort baggrund, som Henrik Rehr tegner af Gavrilo Princip og hans kreds af utilpassede unge anarkister og nationalister. Deres overophedede politiske diskussioner. Deres forelskelser, sult, drukture og hjemve. En løs gruppe fantaster og ildsjæle, der fattige som kirkerotter var fast besluttet på at sætte deres aftryk på historiens gang. Det gjorde de så. Uudsletteligt aftryk\nSom indskudte og sønderskudte memento mori placerer Rehr diskret med jævne mellemrum udviskede spor af sønderskudte træer. Det der venter forude. 28 procent af Serbiens befolkning gik til under krigen. Da Jugoslavien tonede frem efter krigen, blev Gavrilo Princip, der var død i fangenskab i 1918, æret som Frihedens Budbringer. Hans fodspor blev aftrykt i fortovet uden for Schillers Delicatessen i Sarajevo, hvor han affyrede de fatale skud. LÆS OGSÅSyret romandebut er unik og hylende morsom\nDa Jugoslavien gik i opløsning, forsvandt også Gavrilo Princips fodaftryk fra Sarajevos fortov. Men kun det konkrete aftryk i cement. Det dybere aftryk slipper man aldrig af med. Nu har det også sat sig et uudsletteligt aftryk i tegneseriekunsten. Del link\nBoguddrag: Gavrilo Princip - manden, der ændrede et århundrede\n»Henrik Rehr udfolder i sit sort-hvide drama - med tyk streg under sort! - et teknisk mesterskab, der løfter og udfolder den skæbnesvangre fortælling til et dybt fascinerende historisk drama«, skriver Kim Skotte i sin anmeldelse af ny tegnet roman. Relaterede artikler Fight Club genopstår og eksploderer nu i grafisk form\nTegneserie udtrykker ensomheden med enkle humoristiske streger\nVirkelighedens helte og skurke rager op i tegneserieuniverset\nTegneserie-drama om ukonventionel modstandsmand er fuld af hestekræfter\nRasmus Klump på museum øser ud af egen livsvisdom til alle aldre Debuterende poet: »Det er et dagligt chok at forvalte kropsdele«\nDe dårlige minder er de vigtigste for os\nSplittet Bosnien markerer 100-årsdag for fatale Sarajevo-skud\nNy bog om folkekær brugskunstner er helt igennem charmerende\nSekshjertet tegneserieforfatter vil have flittige læsere: »Ellers er der altid Anders And-bladet«\nHillary Clintons memoirer vil blive købt af mange og læst af få\nTre udgivelser kaster lys over mysterie bag perverterede operaer\n70'er-flippers egne erfaringer har desværre fået et romanlag\nEn af verdens mest spillede dramatikere er på vej til Danmark VM-optakt: Politiken-skribenter anbefaler deres bedste fodbold-bøger Mysterier om romerske tegninger udforskes i gennemarbejdet publikation Nye bøger afdækker både elegancen og korruptionen i brasiliansk fodbold\nKollageværk og fodboldsporten er fælles om det radikalt inkluderende\nNy bog hjælper til at forstå samspillet mellem liv og værk\nMajse Aymo-Boot har begået en af årets bedst skrevne danske bøger. To af Politikens tegnere vinder Pingpriser


Bilag: Oversigt over oprettelse af fora som erstatning for LBR i kommunerne i region Sjælland - PDF\nDownload "Bilag: Oversigt over oprettelse af fora som erstatning for LBR i kommunerne i region Sjælland"\n1 Bilag: Oversigt over oprettelse af fora som erstatning for LBR i kommunerne i region Sjælland Faxe Etablerede 1/ et nyt forum. Det kom dog aldrig i gang da visse fagforbund ikke ville deltage, hvis krifa skulle deltage. Løbende dialog med en bred vifte af arbejdsmarkedets parter. Greve Ja - et Advisory Board for jobcentret At virksomhederne rådgiver jobcentret om centrale temaer, der kan være med til at øge samarbejdet og give bedre service til virksomhederne. 7 ledere fra virksomheder i Greve 4 gange årligt + evt fyraftensmøde Relevante emner for virksomhederne, der er relateret til jobcentrets samarbejde med virksomhederne. Bl.a. er flygtninge i virksomhedsrettet forløb. Kompetenceudvikling af medarbejderne med fokus på samarbejdet mellem parterne. Guldborgsund Vi holder løbende møder med parterne, dog således at vi mødes med de faglige organisationer og arbejdsgiverorganisationerne separat. Dette har vi gjort længe, også før nedlæggelsen af LBR. Holbæk Ja men det er under etablering. At drøfte de beskæftigelsesmæssige udfordringer og løsninger med de faglige hovedorganisationer. Udvalgsformanden, ledelsen af jobcentret, LO og formentlig FTF og AC Der er planlagt 2 årlige møder De beskæftigelsesmæssige udfordringer og løsninger evt. mhp. at indarbejde dem i beskæftigelsesplanen Kalundborg Ja - I marts 2015 blev "Dialogforum Arbejdsmarked" etableret. At videreføre samarbejdet mellem parterne (dog på et langt mere uformelt plan), hvor viden om arbejdsmarkedet udveksles, og konkrete indsatser kan aftales og igangsættes. Borgmester, arbejdsmarkedschef og jobcentrets sekretariatschef, 3 repræsentanter fra LO (FOA, 3F og Dansk Metal) samt en repræsentant fra Kalundborgegnens Erhvervsråd 4 gange årligt To emner har fyldt meget i forumet: Indsatsen for unge, herunder for at få flere unge ind på erhvervsuddannelser og indsatsen for flygtninge.\n2 Køge Ja - Køge Kommunes Arbejdsmarkedsråd (KKA) Rådgive kommunen og udvikle lokale initiativer på arbejdsmarkedsområdet Formanden og et øvrigt medlem af Erhvervs- og Arbejdsmarkedsudvalget Op til 2 medlemmer indstillet fra arbejdsgiver- eller brancheorganisationer Op til 2 medlemmer indstillet fra lønmodtagerorganisationer 1 medlem indstillet fra Danske Handicaporganisationer Køge 1 medlem indstillet fra erhvervsskolerne 4-6 gange årligt KKA drøfter resultater og effekter af beskæftigelsesindsatsen og rådgiver kommunen om tiltag til forbedringer KKA drøfter sammen med kommunen en gang årligt en strategi for kommunens etablering af og opfølgning på anvendelse af virksomhedsaktivering, herunder nytteindsats KKA kan igangsætte arbejdsmarkedsrettede initiativer indenfor de givne økonomiske rammer. Lejre Lolland Vi har igennem flere år haft et samarbejdsforum sammen med A- kasser og faglige organisationer. Møder 4 gange årligt. Status, kommende udfordringer og ideer på tværs af a-kasser, faglige organisationer og jobcentret drøftes. Næstved Ja - den 7. december 2015 blev det besluttet at oprette "Det beskæftigelsespoliti ske dialogforum Næstved". Dialogforummet er rådgivende i forhold til Beskæftigelsesudvalget og Center for Arbejdsmarked om beskæftigelsespolitiske spørgsmål og problemstillinger i Næstved Kommune. Beskæftigelsesudvalget (7 personer), LO Næstved, FTF, AAK, DA, DI Sydsjælland, Dansk Handicapforbund, Det Lokale Integrationsråd, Praktiserende læger (PLO) i Næstved, Uddannelsesrådet i Næstved, Næstved Erhverv 3 gange årligt På hvert møde drøftes et beskæftigelsespolitisk og/eller strategisk tema med henblik på at understøtte det politiske arbejde i Beskæftigelsesudvalget og Center for Arbejdsmarked. En af temadrøftelserne skal omhandle det kommende års beskæftigelsesplan. Odsherred Ja - Beskæftigelsesforu m Odsherred At drøfte det lokale arbejdsmarkedsudvikling Faglige organisationer, lokalpolitikere, DH, erhvervslivet, jobcenteret, erhvervsuddannelsesinstitution 3-4 gange årligt Rekurteringssituationer, ledighedsudviklingen, situationen på uddannelsesområdet, mv.\n3 Ringsted Ja - et 17, stk. 4 Dialog om udvalg, som er et beskæftigelsesindsatsen midlertidigt rådgivende politisk udvalg nedsat af kommunalbestyrels en. Repræsentanter for arbejdsmarkedets parter, uddannelsesinstitutioner, integrationsråd, handicaporganisationer og beskæftigelsesudvalget 2 gange årligt Dialog om beskæftigelsesplan, strategi for nytteindsatsen, uddannelsesstatistik, lokale aktuelle emner ift. beskæftigelsessituationen. Roskilde Ja - Roskilde Kommunes Beskæftigelsesråd, der holdt stiftende møde d. 25. august 2015 At være et forum, hvor erhvervslivet og de faglige organisationer i fællesskab giver råd og vejledning om, hvordan man lokalt kan udvikle det lokale arbejdsmarked, så det lokale erhvervsliv har den arbejdskraft, de skal bruge, og så man på det lokale arbejdsmarked samtidig bidrager til at udvikle de ledige og de sygemeldte, så de kan komme ind på eller tilbage på arbejdsmarkedet. 3 repræsentanter fra erhvervslivet, 3 repræsentanter for de faglige organisationer, formand og et medlem fra Roskilde Kommunes udvalg for Vækst, Erhverv og Globalisering, formand og et medlem fra Roskilde Kommunes Beskæftigelses- og Socialudvalg Rådet kan supplere sig med yderligere to medlemmer, hvis rådet finder det hensigtsmæssigt. 2 gange årligt Rådet har bl.a.drøftet følgende: Roskilde Kommunes beskæftigelsespolitik og Erhvervs- og Vækstpolitik Jobcenter Roskildes Virksomhedsstrategi Mulige kanaler til afdækning af behovet for arbejdskraft på kort og mellemlang sigt Anvendelse af den pulje på kr. byrådet har givet Beskæftigelsesrådet råderet over. Slagelse Ja et 17 stk. 4- udvalg benævnt Lokalt Arbejdsmarkedsråd At bidrage til at skabe større koordination og nytænkning mellem beskæftigelses-, erhvervsog uddannelsespolitikken på lokalt niveau samt fungere som et rådgivende og forberedende råd. Repræsentanter fra LO, FTF, AC samt fra lokale virksomheder, Selandia, UU Vestsjælland, Slagelse Erhvervscenter, DH-Slagelse, Sprogcenter Slagelse, en medarbejderrepræsentant samt formanden for Beskæftigelses- og Integrationsudvalget. Minimum 2 ordinære møder årligt + en årlig temadag i forbindelse med udarbejdelsen af beskæftigelsespla nen Lokalt Arbejdsmarkedsråd har; dels en rådgivende funktion til Jobcenter Slagelse og det stående politiske fagudvalg dels en rådgivende funktion relateret til RAR Sjællands opgaver, de lokale faglige organisationer og A-kasser, det lokale erhvervsliv samt de lokale uddannelsesinstitutioner og skoleområdet Solrød Ad hoc - ikke systematiseret\n4 Sorø Ja - et Parts- og interessentråd At etablere et rådgivende diskussionsforum, hvor udvikling af ideer og samarbejde om fælles løsninger til gavn for ledige og virksomheder er i fokus. Repræsentanter fra LO, FTF, AC, repræsentanter fra 3 arbejdsgiverforeninger under DA, repræsentanter ZBC Ringsted, Selandia Slagelse, UU, Sorø Kommunes Erhvervsudviklingsråd, formanden for Arbejdsmarkeds og Erhvervsudvalget, op til 2 repræsentanter fra relevante afdelinger/foreninger efter indstilling fra medlemmerne (den ene af disse er DH) Halvårligt Den lokal beskæftigelsesplan og andre relevante politiske sammenhænge.udvikling af samarbejdet med faglige organisationer og a-kasser, herunder af a-kassernes tættere samarbejde med jobcenteret på baggrund af reformens ikrafttræden.udvikling af samarbejdet med erhvervs- og brancheorganisationer, virksomheder m.v.udvikling af samarbejdet med lokale og regionale uddannelsesinstitutioner. Stevns Ja - Er på vej. Planen er at fora et senest skal afholde sit første møde i 3. kvartal At overvåge resultaterne og effekterne af beskæftigelsesindsatsen i kommunen, samt rådgive kommunen i forhold til beskæftigelsesindsatsen og hvilke initiativer, der kan/bør iværksættes for at forbedre indsatsen. Herunder servicen overfor virksomhederne og samarbejdet med faglige organisationer og a-kasser. Samtidig orienterer kommunen forummet om hvilke aktiviteter og projekter, der er i gang og hvilke der er på vej. Målet er at DI, DA, LO, FTF og Stevns Erhvervsråd udpeger én repræsentant hver. Borgmesteren er formand. ØU udpeger, som fagudvalg for beskæftigelse, yderligere et medlem. Centerchef Arbejdsmarked deltager på møderne. Op til 4 møder årligt. Forummet inddrages/høres ved udarbejdelse af større beskæftigelsesmæssige strategier og ved eventuel udarbejdelse af beskæftigelsesplaner. Kommissioret for arbejdet færdiggøres i det nye forum, herunder skal det komme med forslag til et navn til forummet.\n5 Vordingborg Ja - Arbejdsmarkedsfor um Vordingborg er nedsat fra 1. januar At rådgive om tilrettelæggelse og prioritering af den lokale beskæftigelsesindsats. Arbejdsmarkedsforum giver primært rådgivning i forhold til den arbejdsmarkedsrettede beskæftigelsespolitik bl.a. rekruttering, opkvalificering, fastholdelse og virksomhedsservice. Op til 15 medlemmer plus et antal tilforordnede: Uddannelses- og Arbejdsmarkedsudvalget (5 medlemmer), formand og næstformand for Erhvervsudvalget, en repræsentant udpeget af Vordingborg Erhvervsforening, 3 repræsentanter for de lokale virksomheder, 3 repræsentanter for arbejdstagerne i de lokale arbejdstagere, en repræsentant fra erhvervsuddannelserne. Syv tilforordnede direktører for relevante kommunale forvaltningsområder, direktør for Vordingborg Erhverv A/S samt chef/afdelingsledere fra Borger og Arbejdsmarked. 3 gange årligt Aktuelt er Arbejdsmarkedsforum bedt om at komme med input til en kommende erhvervs- og arbejdsmarkedspolitik for Vordingborg Kommune. Efterfølgende vil Arbejdsmarkedsforum være høringsberettiget i forhold til det udkast til en sådan politik, der bliver resultatet af det igangværende arbejde.\nKøbenhavns Kommune Beskæftigelses- og Integrationsforvaltningen Ledelsessekretariatet Oversigt over hverv under Beskæftigelses- og Integrationsudvalget - opfølgning Aktivt Ejerskab : Dato: 7. februar 2006


Dagens vandring på El Camino: Joh. 4, 16-24\nTak, at du altid har tid til mig. At du altid vil lytte til mig, og at du altid lukker op, når jeg banker på din dør. Lige meget hvor jeg er, og hvordan jeg har det.\nJohannesevangeliet 4, 16-24\n16 »Gå hjem og hent din mand,« sagde Jesus. 17-18 »Jeg har ikke nogen mand,« svarede kvinden. »Det har du ret i, for du har haft fem mænd; og ham, du nu bor sammen med, er du ikke gift med. Dér sagde du noget sandt.«\n19 »Herre,« udbrød kvinden, »du må være en profet! 20 Kan du så forklare mig, hvorfor I jøder påstår, at det kun er i templet i Jerusalem, man kan tilbede Gud? Vi har jo fra gammel tid tilbedt Gud på det her bjerg.«\n21 Jesus svarede: »Tro mig: Den tid kommer, hvor det ikke længere er væsentligt, hvor man tilbeder Gud - her eller i Jerusalem. 22 I samaritanere tilbeder det, som I ikke kender, men vi tilbeder det, vi kender, for frelsen udgår fra jøderne.\n23 Men der kommer en tid, ja, den er allerede kommet, hvor de sande tilbedere skal tilbede Faderen i ånd og sandhed. Det er den slags tilbedere, Faderen søger. 24 Gud er ånd, og de, der tilbeder ham, skal tilbede i ånd og sandhed.«\nHvor finder jeg Gud? Det spørgsmål er et af de mest centrale i menneskehedens historie. Det var det også for den samaritanske kvinde. Ifølge samaritansk tradition skulle Gud tilbedes på Garizims bjerg, men i følge Jøderne skulle Gud tilbedes i templet i Jerusalem. Hvad mener manden, som havde gennemskuet kvinden og kendte til hendes liv – selvom de ikke havde mødt hinanden tidligere? Hvor skal jeg tilbede Gud? Jesu svar er overraskende og varsler noget nyt i historien. Indtil Jesus havde Gud på en særlig måde knyttet sig til et konkret sted her på jorden, hvor Han på en særlig måde var til stede. Da Jesu disciple fejrede deres første pinse efter Jesu død, opstandelse og himmelfart, skete der noget nyt i verdenshistorien – Guds Ånd kom på en særlig måde ned på jorden og tog bolig i dem, som troede på Jesus. Fra da af var Gud ved sin Ånd i alle troendes liv og midt imellem de troende, når de samledes.\nOvervej, hvordan Guds Ånd får plads i din dagligdag.\nTak Jesus, at du er i mig, når jeg er døbt og tror på dig. Tak, at du ikke er begrænset til et bestemt tempel, et bestemt sted på jorden. Hjælp mig i mit liv til at leve et liv i en sand tilbedelse af dig.


BODRUM. Agæerhavets port PRAKTISK INFORMATION SPISESTEDER OPLEVELSER & UDFLUGTER - PDF\nBODRUM. Agæerhavets port PRAKTISK INFORMATION SPISESTEDER OPLEVELSER & UDFLUGTER\nDownload "BODRUM. Agæerhavets port PRAKTISK INFORMATION SPISESTEDER OPLEVELSER & UDFLUGTER"\n1 BODRUM Agæerhavets port PRAKTISK INFORMATION SPISESTEDER OPLEVELSER & UDFLUGTER\n2 Kære gæster Falk Lauritsen Rejser byder jer rigtig hjerteligt velkommen til Bodrum. Vi håber, I har fundet jer godt til rette, slapper af og nyder jeres ferie. Her i håndbogen finder I mange informationer om jeres rejsemål, som vi håber, I vil få glæde af i løbet af jeres ferie. Vi gør opmærksom på, at restauranter, forretninger osv. i denne håndbog samt andet udleveret materiale er nævnt som forslag - og dermed ikke er et udtryk for vores anbefaling af det pågældende sted. Skulle I have yderligere spørgsmål, vil jeres rejseleder altid hjælpe. Vi ønsker jer en god og oplevelsesrig ferie. Med venlig hilsen Falk Lauritsen Rejser SERVICE INKLUDERET HOS FALK LAURITSEN REJSER Informationsmøde Med mindre I rejser På egen hånd, inviterer vi til informationsmøde, hvor vores rejseledere giver jer en række praktiske informationer og oplysninger om Bodrum og fortæller om jeres mange oplevelsesmuligheder. Her kan I også få svar på de spørgsmål, som I måtte have i forbindelse med jeres ferie. Mød jeres rejseleder Vores rejseledere besøger flere gange ugentligt jeres hotel/ feriekompleks, med mindre I rejser På egen hånd. I kan se hvornår i informationsmappen ved receptionen. 24-timers servicetelefon Hvis I ikke har mulighed for at træffe rejselederne på hotellet på de fastsatte tidspunkter, er I velkomne til at kontakte jeres rejseleder på servicetelefonen døgnet rundt:\n3 FALK LAURITSEN REJSER INDHOLD 3 INDHOLD Tyrkiet 4 Bodrum 6 Gümbet 7 Bitez & Göltürkbüku 8 Turgutreis & Torba 9 Flora & Fauna 10 Top 5 seværdigheder 12 Praktiske oplysninger 14 Nøøøj, det for børn 21 Læge 22 Shopping og indkøb 23 Det tyrkiske køkken 24 Gode restauranter 26 Drikkevarer 27 Oplevelser fra Bodrum 28 By- og shopping tour 29\n4 4 TYRKIET FALK LAURITSEN REJSER TYRKIET Skønne badestrande og fascinerende naturfænomener Muezzinens indkald til bøn blander sig med taxichaufførernes insisterende dytten, tonerne fra et orientalsk sommerhit og de højlydte stemmer i basaren, hvor der afsættes hundrede år gamle persiske tæpper og nye udgaver af den gamle, traditionelle hovedbeklædning fez. Den beklædning som landsfaderen Atatürk ellers afskaffede, da han grundlagde det moderne Tyrkiet i Arven fra de gamle osmannere Tyrkiet blev skabt på resterne af Det osmanniske rige - et rige som i mere end 600 år var en verdensmagt og som bredte sig over den vestlige del af Asien, den sydøstlige del af Europa samt Nordafrika. I dag er der levn fra storhedstiden overalt i Tyrkiet, herunder i den sprudlende metropol Istanbul, hvor man bl.a. kan se Topkapi-paladset der blev opført i 1453 kort efter osmannernes indtog i det daværende Konstantinopel. Landet og rejsemålene Tyrkiet strækker sig over den anatolske halvø i Thrakien og ligger mellem det sydvestlige Asien og Sydeuropas Balkanregion med grænser til otte meget forskellige lande: Grækenland, Bulgarien, Georgien, Armenien, Aserbajdsjan, samt Iran, Irak og Syrien. Med ca. 75 mio. indbyggere ville det være et af de allerstørste i EU. Største by er Istanbul, hvor der anslået bor omkring 13 mio. indbyggere, men den administrative hovedstad er landets næststørste by, Ankara, hvor der bor omkring 4,5 mio. mennesker.\n5 FALK LAURITSEN REJSER TYRKIET 5 Rumænien Ukraine Fakta om Tyrkiet Befolkning: ca. 75 millioner Hovedstad: Ankara (ca. 4,5 mio. indbyggere) Religion: Ca. 98 procent af Tyrkiets befolkning er muslimer størsteparten er sunnimuslimer. Fodbold: Fodbold er stort i Tyrkiet. De bedste klubber ligger i Istanbul, hvor tre konkurrerende tophold, Besiktas, Galatasaray og Fenerbahce kæmper om prestige og guld. Men også landsholdet har vist gode resultater. Bedst ved VM 2002 da det blev til bronze efter 3-2 over Sydkorea. Litteratur: En af verdens største nulevende forfatter er tyrkisk. Orhan Pamuk fik nobelprisen i BULGARIEN Istanbul Ankara Milas Bodrum Marmaris Dalaman Antalya Rhodos Fethiye/ Belek Side Ölüdeniz Alanya TYRKIET CYPERN LIBANON Mange af Tyrkiets mest populære feriemål ligger imidlertid længere sydpå. Det gælder Bodrum og de omkringliggende småbyer Göltürkbükü, Gümbet og Bitez. Foruden at nyde livet i de hvidkalkede huse, der ligger op langs bjergsiderne er der blandt meget andet også mulighed for at gå på eventyr på det arkæologiske undersøiske museum eller tage en udflugt til den græske naboø, Kos, der ligger blot en kort sejltur væk. I Alanya, Belek og Side er der foruden masser af solskinstimer, tyrkiske bade og gode strande også flere kulturhistorisk interessante seværdigheder i nærheden herunder oldtidsteatret Aspendos, der er opført i det 2. århundrede. Marmaris på Tyrkiets sydvestkyst med nabobyen Içmeler og et af Tyrkiets bedste badeområder Ölüdeniz, er et af de få steder langs Middelhavet, hvor Caretta Caretta-havskildpadderne formerer sig, og kun 3,5 timers kørsel fra Ölüdeniz kan man gå på opdagelse i den fascinerende oldtidsby Efesos. Uanset hvor man vælger at slikke solskin, er der spændende kulturseværdigheder og smuk natur i baglandet. Og store ferieminder at tage med sig hjem.\n6 6 BODRUM FALK LAURITSEN REJSER BODRUM Halvø på ca. 600 km 2 med et indbyggertal på ca fastboende. Hovedbyen Bodrum har ca indbyggere og består af flere mindre byer, bl.a. Gümbet og Bitez. De charmerende områder har stramme byggeregler; bygningerne må være ikke højere end tre etager og skal holdes i hvid/ naturfarver, hvilket giver byen en ganske særlig charme og atmosfære. Fra Bodrum er der udsigt til den græske ferieø Kos, hvor der dagligt sejler både til, og turen tager ca. 30 minutter. Byen nævnes første gang i år 1100 f. Kr. under navnet Halicarnassus. Mange forskellige folkeslag og herskere har gennem årene præget byen, så Bodrum i dag har en utrolig spændende og farverig fortid. Bodrum-halvøens vartegn er de hvide vindmøller fra 1900-tallet, som i dag står som historiske monumenter. Ved havnefronten ligger den store flotte korsridderborg Skt. Peter smukt omkranset af Ægæer havet. Bodrum byder også på et af antikkens syv vidundere: Ruinerne af kong Mausolos mausoleum og det store amfiteater, der er mere end 2400 år gammelt og oprindeligt havde plads til tilskuere. I sommerperioden afholdes ugentligt koncerter og andre arrangementer i teateret, hvorfra I også har en fantastisk udsigt over byen og havnen. I centrum kan I gå på opdagelse i gågadens mange indkøbsmuligheder, og langs lystbådehavnen ligger caféer og restauranter side om side og lokker med dejlig frokost, mens I nyder det fantastiske havnemiljø og udsigten over havnen. Indtil starten af år 2000 var Bodrum stadig ukendt for mange danskere, men blandt tyrkerne blev byen hurtig populær pga. det behagelige klima og de fantastiske bugter, hvoraf mange stadig er uberørte. De smalle, gamle gader og bygningsværker står i kontrast til nutidens moderne forretninger, caféer og hoteller, og i dag er Bodrum et populært feriemål for både udenlandske og lokale turister.\n7 FALK LAURITSEN REJSER GÜMBET 7 GÜMBET Ca. 3,5 km. fra Bodrum ligger Gümbet, og grænsen mellem de to byer kan være svær at finde. Gümbet betyder vand cisterne, og byen har fået navnet efter de utallige cisterner i området, der opsamler regnvand. Gümbet ligger smukt i en hyggelig bugt, og I kan prøve forskellige former for vandsportsaktiviteter eller bare nyde solen i en af områdets mange, store magelige puder. Ved havnen i Gümbet ligger mange Gulet -træbåde, som dagligt sejler til nogle af områdets flotteste bugter langs Bodrum-halvøens kyst. I Gümbet bliver I en del af den livlige feriestemning. Her er gode indkøbsmuligheder, restauranter og barer, og i aftentimerne er der en livlig stemning omkring bargaden, hvor musikken strømmer ud fra barerne og diskotekerne til den lyse morgen.\n8 8 BITEZ & GÖLTÜRKBÜKU FALK LAURITSEN REJSER BITEZ Den tidligere landsby Bitez er i dag en hyggelig ferieby ca. 7 km. fra Bodrum, hvor flere udlændinge bor. De gamle stenhuse er i dag omdannet til restauranter og barer, som ligger side om side med hoteller, lejligheder og butikker. Bitez har en mere rolig og afslappet atmosfære end Gümbet og Bodrum. Langs stranden og den hyggelige promenade finder I mange gode caféer, barer og restauranter. I kan også kaste jer ud i et stort udvalg af vandsportsaktiviteter, bl.a. er Bitez det foretrukne sted på halvøen til windsurfing for både begyndere og øvede. Der er gode busforbindelser til Bodrum. GÖLTÜRKBÜKU På egen hånd Göltürkbüku er en lille, charmerende by på den nordlige del af Bodrumhalvøen ca. 20 km. fra Bodrum. Langs strandpromenaden finder I en hyggelig atmosfære, gode restauranter og barer. Der kører minibusser til Bodrum flere gange daglig.\n9 FALK LAURITSEN REJSER TURGUTREIS & TORBA 9 TURGUTREIS Turgutreis er bodrumskystens næststørste by, beliggende ca. 20 km fra Bodrum, helt ned til kysten på den vestlige del af Bodrum-halvøen. Turgutreis by har mange muligheder som for eksempel den flotte yatch havn, det hyggelige bazarområde, de mange restauranter, barer og butikker. Desuden valfarter lokale og turister fra hele Bodrum-halvøen til Turgutreis hver lørdag når der både er frugt- og grøntsagsmarked, men også den helt store attraktion som er den lange snoede gade, med alt hvad hjertet kan begære af tøj, sko, tasker og lignende. Fra Turgutreis centrum går der busser til blandt andet Bodrum. TORBA En lille, hyggelig by ca 7 km fra Bodrum centrum, med kun 500 indbyggere. Her findes små, hyggelige restauranter, små butikker, og en rigtig hyggelig strandpromenade. Fra byen findes der gode busforbindelser til Bodrum. Torba byder også på fine muligheder for gåture i baglandet, eller langs vandkanten.\n10 10 FLORA & FAUNA FALK LAURITSEN REJSER FLORA Tyrkiet er et stort og imponerende land med forskellige klimazoner, og derfor finder I her mange forskellige planter. Sydkystens flora kan virke afsvedet pga. det tørre vejr især om sommeren og i efteråret, mens I om foråret oplever, hvor grønt det er overalt. I Bodrum-/Milas-området er der subtropisk klima med varme somre og milde vintre, her finder I bl.a. plantager med tobak, citrus og oliven. Nedenfor kan I læse om nogle af de træer, som vokser i Bodrum-området. EUKALYPTUSTRÆET Træet blev i sin tid plantet i sumpområder, hvor malariamyg holdt til i større mængder. Man plantede eukalyptustræet for at udtørre områderne og på den måde udrydde malariamyggene. Træets rødder suger en masse vand, og store sumpområder kan på den måde udtørres på kort tid. Eukalyptustræet vender altid kronen mod solen, og derfor drejer det en smule. Det betyder, at barken skaller af i store flager. I kan også kende eukalyptustræet ved at gnide let på et blad, som dufter særpræget af eukalyptus. PINJETRÆ Træet minder om de danske nåletræer og vokser overalt i Taurusbjergene og ved sydkysten. Pinjetræet adskiller sig fra de danske nåletræer ved, at der sidder tre nåle sammen hvert sted, hvorimod der på de danske nåletræer kun sidder to. Saften fra træet benyttes i fremstilling af retsina. JOHANNESBRØDTRÆET Træet er kendt fra hele middelhavsområdet. Stammen er tyk og knudret med mørkegrønne, læderagtige blade. På træet hænger bønnelignende frugter, som kaldes Johannesbrødet. Frugten er brunsort, når den er moden og har en sødlig smag med svag duft af lakrids. OLIVENTRÆET Træet er let at kende med den sølvgrå farve på undersiden af bladene. Træet begynder først at sætte frugt når det er 8-10 år gammelt og det kan blive op til år gammelt, dog plukkes de bedste oliven, når træet er mellem 30 og 100 år. Høsten af oliven foregår fra november til januar, og om det er grønne eller sorte oliven afhænger af sorten og høsttidspunktet.\n11 FALK LAURITSEN REJSER FLORA & FAUNA 11 FAUNA Uanset hvor i Tyrkiet, I befinder jer, er dyrelivet meget mangfoldigt. Udover ca. 450 fuglearter finder I også sumpskildpadder, firben, dådyr og fasaner. I de små landsbyer har næsten hver familie en ko eller en ged, så de er selvforsynende med mælk og ost. Derudover holder tyrkerne husdyr, næsten som vi kender det fra Danmark. INSEKTER Gekkoer er en øgleart, der er mellem 5 og 10 cm lang. Mange ser gekkoerne som nytte dyr, da de spiser myg og er ganske ufarlige. I Tyrkiet findes der også mindre populære insekter som myg og kakerlakker, der trives forrygende i det varme klima. Selv på de største og fineste hoteller kan I ikke helt undgå disse insekter. HUNDE OG KATTE Tyrkiske fårehyrder er meget stolte af deres specielle Kangal-fårehund, der kan holde ulve væk fra fåreflokken. Det er en gammel hunderace, som ikke er blandet med andre racer. Den kan blive op til 1 meter høj og veje op til 65 kg. Det samme gælder Van-katten, der kendes på dens smukke hvide pels, og at den har et grønt og et blåt øje. Katten kaldes også den svømmende kat da ét af dens kendetegn er, at den modsat andre katteracer elsker vand.\n12 12 TOP 5 SEVÆRDIGHEDER FALK LAURITSEN REJSER TOP 5 seværdigheder SKT. PETERS BORGEN Den fantastiske bygning, der dominerer Bodrums havneområde, er fransk arkitektur og bygget i starten af 1500-tallet af Johannitridderne som beskyttelse mod angreb fra pirater og arabere. En af de spændende bygninger på borgområdet er det lille, gotiske kapel, der i 1523 blev omdannet til moske. Borgen blev i 1961 omdannet til museum og er i dag museum for undervandsarkæologi. I 1995 blev det hædret som det bedste europæiske museum. KONG MAUSOLOS MAUSOLEUM Et af verdens syv vidundere fra antikkens verden findes midt i Bodrum. Mausolos regerede frem til sin død i år 353 f. Kr., hvor hans kone igangsatte opførelsen af hans flotte gravsted. Mausoleet var over 50 m højt og er beskrevet som et enormt marmorgravsted med tempelformede søjler og pyramideformet tag, hvor der på toppen stod en vogn trukket af fire heste. Gravstedet stod forholdsvis intakt i næsten 19 århundreder, til det i 1304 blev ødelagt af et jordskælv. I starten af 1500-tallet kom Johannitridderne til øen og benyttede stenene til at bygge Skt. Peter Borgen med. Derfor er kun ruinerne tilbage fra et af de meste imponerende gravsteder. MYNDOS PORTEN Myndos Porten var en del af en 7 km. lang bymur og er i dag det eneste, der står tilbage. Oprindelig er portens tre tårne beskrevet som Tripollion. Den midterste del af porten er helt ødelagt, men ruinerne fra de to andre tårne eksisterer stadig og er bygget af store, tunge, kvadratiske sten. AMFITEATRET Teatret blev bygget i årene f. Kr. og er bygget ind i klippeskråningen med udsigt over Bodrum og oprindeligt med plads til tilskuere. Som alle antikke teatre er det opdelt i tre dele: Skene (scenen), Orchestra (halv-oval del) og Cavea (publikumspladserne). På nogle siddepladser er der indgraveret navne, formentlig på de personer, der har været med til finansiere teatret. DE GAMLE VINDMØLLER Der er mange historier om, hvad vindmøllerne gennem tiden har været brugt til. Vi ved dog, at de er fra det 18. århundrede og frem til 70 erne har de været benyttet til at male/ presse oliven til olivenolie. Møllernes placering på bakke toppen mellem Bodrum og Gümbet-bugterne giver den smukkeste udsigt over Bodrum bugt med Skt. Petersborgen på den ene side og Gümbetbugten på den anden. I klart vejr kan I se til den græske ferieø Kos, der ligger ca. 11 km derfra.\n13 FALK LAURITSEN REJSER TOP 5 SEVÆRDIGHEDER 13 Skt. Peters borgen Oprindelig tegning af Kong Mausolos mausoleum Myndos porten Amfiteatret De gamle vindmøller\n14 14 PRAKTISKE OPLYSNINGER FALK LAURITSEN REJSER PRAKTISKE oplysninger AKTIVITETER Bodrum byder på et væld af aktiviteter og oplevelser. I kan f.eks. leje mountainbikes og cykle op i bjergene eller opleve den smukke natur på hesteryg. DYKNING Det Ægæiske hav har masser at byde på, gældende både klipper og dyreliv. Havet er desuden utrolig klart og indbydende. For yderligere oplysninger omkring dykning henvend dig til din rejseleder. GOLF Der er en 18-hullers golfbane i Tuzla ca. 25 km fra Bodrum. Desuden ligger der en 5-hullers golfbane i Ortakent ca. 10 km fra Bodrum. For mere information, spørg jeres rejseleder. VANDSPORT Ved strandene i Bodrum-området kan I kaste jer ud i en masse forskellige vandsportsaktiviteter. Prøv bl.a. parasailing, jet ski, vandcykel m.m. Bemærk at priserne varierer fra sted til sted. Vandlandet, Dedeman Aqua park, som ligger i udkanten af Bodrum er stedet hvor børn og barnlige sjæle kan boltre sig i rutsjebaner og pools. AMBASSADE Den danske ambassade ligger i Ankara, ca 700 km fra Bodrum. Royal Danish Embassy Mahatma Gandhi Caddesi Gaziosmanpasa, Ankara Tlf.: Skulle I få brug for at kontakte ambassaden, kan I rette henvendelse til jeres rejseleder. APOTEKER Apotek hedder eczane på tyrkisk, og I finder mange apoteker overalt i byen. Åbningstider for de fleste: Mandag - lørdag kl Søndag er kun enkelte åbne, der findes dog altid et apotek åbent i byen. Hvilket apotek, der er åbent, kan I se i vinduerne af alle apoteker. Husk at gemme kvitteringen og recepten fra lægen, hvis I køber lægeordineret medicin for at få refunderet beløbet hos jeres rejseforsikringsselskab efter hjemkomst til Danmark. AVISER Det er ikke muligt at købe danske aviser i Bodrum, men engelske og tyske aviser. Derudover udgives en tyrkisk avis på engelsk, Tyrkish Daily News, med både indenrigs- og udenrigsnyheder.\n15 FALK LAURITSEN REJSER PRAKTISKE OPLYSNINGER 15 BADNING I har rig mulighed for at bade ved de mange skønne strande langs Tyrkiets lange kystlinje. Strandene er meget forskellige; der er både fine sandstrande og strande med større sten og klipper. De fleste steder kan I følge med i badeforholdene ved hjælp af de flag, der sættes op på stranden af de lokale livreddere. Rødt flag: Badning frarådes Gult flag: Badning er usikkert, risiko for bølger, understrøm og hurtigt vejrskifte Grønt flag: Badning ok BANK/ VALUTA Der findes mange banker i Bodrum flest i nærheden af centrum. Banken har åbent mandag fredag kl Mandag er der ofte lange køer og ventetid i banken, så det kan være en god ide at vælge en anden dag. Hvis I vil hæve eller veksle penge, bør I medbringe jeres pas. I kan også veksle kontanter på posthuset, PTT. Ønsker I at hæve kontanter på kreditkort i en automat, råder vi jer til at bruge hæveautomaterne, der ligger i forbindelse med bankerne. Vær opmærksom på, at jeres bank opkræver et gebyr pr. transaktion. BUSSER OG TOG I Bodrum finder I et velfungerende infrastruktursystem med lokale busser. Bybusserne i Tyrkiet er små minibusser der hedder dolmus og farven fortæller jer, hvor den pågældende dolmus kører hen: Den neongrønne dolmus kører fra Bodrum- Gümbet. Den mørkegrønne dolmus kører Bitez- Bodrum. Den orange dolmus kører rundt i Bodrum by. Den gule dolmus kører Bodrum-Torba. Officielt er der stoppesteder for disse busser, men i praksis kan man stige på og af alle steder, ved at give tegn til chaufføren. I betaler, når I stiger på. Når I ønsker at stå af, siger I blot stop, hvorefter chaufføren stopper ved første mulige lejlighed. BØRN Tyrkerne elsker børn. I vil opdage at børnene vil få meget opmærksomhed. Hjælp selv med at sige fra, hvis det bliver for meget. DISKOTEKER OG BARER I har mange muligheder i nattelivet i Bodrum. De fleste barer og diskoteker finder I i bargaden i Gümbet. I Bodrum kan I besøge Europas største flydende diskotek. Der er også en del mindre barer, caféer og restauranter med musik langs stranden.\n16 16 PRAKTISKE OPLYSNINGER FALK LAURITSEN REJSER Barerne langs stranden lukker ved midnatstid, mens diskotekerne i bargaderne først lukker omkring kl DRIKKEPENGE I Tyrkiet er det normalt at give drikkepenge for en serviceydelse. Det gælder både til tjenere, kuffertdrenge, rengøringspersonalet og buschauffører, når I deltager i dagsudflugter. På restauranter er det god skik at lægge 5-10 % af regningens beløb i drikkepenge, forudsat at I har fået en god service, og at maden var veltilberedt. Bemærk at VAT/KDV ikke er betaling for service, men den lokale moms på 18 %. Til rengøringsdamen kan I lægge et par lira/ euro, som ofte resulterer i lidt ekstra god rengøring på værelset eller i lejligheden i løbet af ferien. Læg drikkepengene på hovedpuden eller lign. så det er tydeligt, at det er drikkepenge og ikke ser ud, som pengene er glemt. Nogle af mønterne er meget lidt værd, og det kan nemt blive betragtet som en fornærmelse, hvis I giver for lidt i drikkepenge. Det er en god ide altid at have småmønter på sig, da også personalet ved offentlige toiletter forventer en mønt efter et toiletbesøg. DRIKKEVAND Vi råder jer til at købe drikkevand på flaske, da vandet i vandhanen har en lidt anderledes bakterieflora, end vi er vant til fra Danmark. Til madlavning, te og kaffe kan I dog sagtens bruge vandet fra hanen. Vandet kan også bruges til tandbørstning. ELEKTRICITET Som i Danmark 220 Volt. FORSYNINGSSVIGT I Tyrkiet oplever man ofte strømsvigt, eller at der pludselig ikke er vand i hanen. Det sker typisk uden forvarsel og oftest om aftenen. Grunden er, at strøm- og vandforsyningen ikke kan følge med, og det kan vare lige fra minutter til flere timer. FRUGT OG GRØNTSAGER I finder mange frugt- og grønthandlere i og omkring Bodrum. På markederne kan I købe frisk frugt og grønt langt billigere end i supermarkederne. Men da der kan være andre bakterier, end I er vant til, anbefaler vi jer at vaske eller skrælle al frugt og grønt. HELLIG- OG FESTDAGE Mange butikker og seværdigheder vil være lukket disse dage: 1. jan.: Nytårsdag. Den gregorianske kalender blev indført i Tyrkiet af Atatürk altså en af republikkens helligdage. 23. apr.: Børnenes dag. Uafhængighedsdagen. 19. maj: Ungdommens og idrættens dag, Atatürks mindedag. 30. aug.: Grundlovsdag/Sejrsdag. Befrielseshæren fik smidt besættelsesmagterne ud af Tyrkiet. 28/6-28/7 Ramadanen. Fastemåned. Troende 2014: muslimer hverken ryger, spiser eller drikker fra solopgang til solnedgang. 3 dage efter Ramadanen: Sukkerfesten. Ramadanens afslutning fejres med masser af søde sager. 29. okt.: Republikkens dag. I 1923 blev Atatürk valgt som republikkens første præsident 10. nov.: Sørgedag. Atatürks dødsdag HENNATATOVERINGER Hennatatoveringer kan fremkalde en allergisk reaktion og smitte af på sengetøj og håndklæder. Sker det, er hotellet berettiget til at kræve erstatning for ødelagt sengetøj og håndklæder. FOTOGRAFERING Spørg altid lokalbefolkningen, før I fotograferer dem. Det er tilladt at fotografere i de fleste moskeer, dog ikke de bedende.\n17 FALK LAURITSEN REJSER PRAKTISKE OPLYSNINGER 17 HOTELORDEN Hoteller og lejlighedskomplekser forventer ro efter kl af hensyn til hotellets øvrige gæster. Derudover er det ikke tilladt at opføre sig uforskammet eller uagtsomt i f.eks. beruset tilstand. Hvis I kommer til at ødelægge noget på hotellet, skal I naturligvis erstatte det. Hotellet har ret til at sætte jer på gaden, hvis hotelordenen overtrædes groft gentagne gange. Det er ofte ikke tilladt at medbringe mad- og drikkevarer til hotelværelserne, ligesom håndklæderne fra værelset/ lejligheden ikke må medbringes til hverken pool eller strand. HOVEDPINE, SVIMMELHED OG KVALME Disse symptomer kan tyde på væskemangel. Drik rigeligt med vand i varmen - vi råder jer til at drikke 3-4 liter dagligt. Husk at alkohol og kaffe er vanddrivende og derfor har den modsatte virkning. INDKØB OG BUTIKKER I finder ofte små supermarkeder eller minimarkeder i nærheden af hotellet, hvor I kan købe forskellige dagligvarer. Vær opmærksom på, at importerede varer er lidt dyrere end de tyrkisk fremstillede varianter, som I kan finde mange steder. Bodrum byder på mange fristende guld-, skind- og tæppeforretninger, og det er meget fordelagtigt at handle her. Der er mange guldforretninger i byen, og langt fra alle er ærlige med pris og kvalitet. Husk ikke alt der skinner er guld, så vi råder jer til at kigge jer rigtig godt for, inden I handler. Der er også mange skindbutikker, hvor sælgerne ofte vil bevise at skindet er ægte ved at sætte en lighter til, men det behøver I ikke at betvivle, mere vigtigt er det at kontrollere foret og syningerne. De traditionelle, håndknyttede, tyrkiske tæpper er flotte og farvestrålende og er til forskel fra andre håndknyttede tæpper knyttet med dobbeltknytninger. Dette betyder bl.a., at de tyrkiske tæpper tager længere tid at væve og har en formodet længere holdbarhed. Nogle butikker i Bodrum fører også maskinproducerede tæpper, som præsenteres som ægte, håndknyttede tæpper, og det kan være svært at se forskel. Hvis priserne på mærkevarer er 25 % billigere end danske priser, skal I være mere end opmærksomme på, at der kan være tale om kopivarer. For at undgå kopivarer kan I bede om at få et originalt garantibevis med.\n18 18 PRAKTISKE OPLYSNINGER FALK LAURITSEN REJSER Vi forslår desuden, at I køber jeres varer i de originale butikker frem for markeder, basarer etc. Den samme vare kan variere kraftigt i pris i forskellige butikker, og derfor bør I se jer godt for, når I foretager ferieindkøb. Bemærk, at kopivarer som ikke er købt til eget forbrug er ulovlige at indføre til Danmark, og Skat har ret til at konfiskere, hvad der mistænkes for at være kopivarer til videreslag. Vi råder jer derfor til ikke at købe nogle former for kopivarer på rejsemålet. Det samme gælder effekter fra truede eller fredede dyrearter. Bemærk at varer, hvor der er brugt elfenben, skildpaddeskjold, koraller, kobra eller krokodilleskind er ulovlige. INSEKTER Uanset hotelkategori kan I støde på insekter, som f.eks. myg, myrer og kakerlakker. I kan give besked til rejselederen eller receptionen, som gerne sørger for sprøjtning, hvis I bliver generet af insekter. MAVEPROBLEMER Der findes andre bakterier i Tyrkiet end i Danmark, hvilket kan give problemer med maven. Kontakt lægen, hvis maven ikke er i orden i løbet af et døgn. MARKEDER På markedet har I mulighed for at opleve, hvordan de lokale handler. Her er der rigtig gode muligheder for at gøre et godt ferieindkøb. Markederne er åbne ca. fra kl På disse markeder kan I i nogle tilfælde handle om priserne, da de handlende ofte lægger lidt oveni prisen til folk, der ikke taler tyrkisk. MOSKÉER I kan roligt gå ind i en af de mange moskéer i Bodrum. Dog er det ikke tilladt om fredagen, da det er muslimernes helligdag. Når I besøger moskéer, skal I dække ben og arme, samt, for kvindernes vedkommende, håret. POLITI I Bodrum findes to politistationer. Politiet er ofte meget synligt i bybilledet i Bodrum. Her kan I se nødnumre i Tyrkiet: Offentlig ambulance: 112 Brandvæsen: 110 Politi: 155 POST I kan købe postkort og frimærker mange steder i Bodrum. Posthusene er normalt åbne alle ugens dage fra kl Ekspeditionstiden for postkort eller breve er normalt mellem 7 og 10 dage.\n19 FALK LAURITSEN REJSER PRAKTISKE OPLYSNINGER 19 PÅKLÆDNING I byen bør I minimum bære T-shirt og shorts - bare skuldre er ok. Badetøj hører til ved stranden eller ved poolen. På stranden er der ikke noget i vejen for at ligge topløs, I skal dog forvente ekstra opmærk somhed. SAFEBOKS På hotellet kan I leje en deponeringsboks, hvor I kan deponere jeres penge og andre værdigenstande. Der findes ikke ret meget kriminalitet i Tyrkiet, men alligevel råder vi jer til at deponere kontanter, pas og andre værdigenstande. SOLEN Solen er dejlig, men der er god grund til at dyrke den med omtanke. Husk solcreme og undgå så vidt muligt at være i solen mellem kl , hvor solens stråler er ekstra stærke. Hvert år får ca danskere konstateret hudkræft. Pas godt på dig selv - og hinanden. SOUVENIR Der findes forskellige gode souvenirs, som I kan købe i Bodrum. Noget af det, I vil se meget af, er det blå øje, også kaldet Medusas øje, som efter sigende skulle beskytte den, som bærer det. Dette øje må I dog ikke købe selv, da det skal foræres til en for at beskyttelsen virker. Vandpiber kan også være en flot og dekorativ souvenir. Rigtig mange barer har storskærme, hvor I kan følge forskellige sportsbegivenheder flere aftener om ugen. SPROG Man er lidt i tvivl om, hvorfra det tyrkiske sprog stammer. Nogle mener, at det tyrkiske sprog var det, som selcukkerne bragte med sig fra det centrale Asien, hvorfor det skulle være i familie med mongolsk. Andre mener, at sproget er i familie med finsk og ungarsk. Tyrkerne er generelt ikke så gode til fremmedsprog. STRANDE På Bodrum-halvøen finder I flere forskellige strande, hvor I kan leje liggestole og parasoller. Og I kan roligt tage børnene med, da I de fleste steder skal langt ud, før vandet bliver dybt. BODRUM-STRANDEN En flot, grovkornet strand, der ligger centralt og strækker sig hele vejen rundt i bugten med udsigt til byens stolthed, borgen, til den ene side. Er vejret klart, kan I se den græske ferieø, Kos. I sommermånederne lægger store krydstogtskibe til i nærheden. SPORT Tyrkerne er meget passionerede mennesker, også når det kommer til sportsgrene. Den mest populære sportsgren i Tyrkiet er fodbold. Basketball spiller også en stor rolle for tyrkerne. Tyrkisk is Selvom tyrkisk is ikke er specielt kendt i Europa, så har det en lang tradition bag sig. Maras dondurmasi kaldes isen, der stammer fra det østlige Tyrkiet. Den produceres af gedemælk, som skal æltes, samtidig med at den nedkøles. Nogle varianter tilsættes så meget stivelse, at isen skal spises med kniv og gaffel. Oprindelig lavede man kun isen med vaniljesmag, men i dag sælges maras dondurmasi i mange forskellige smagsvarianter.\n20 20 PRAKTISKE OPLYSNINGER FALK LAURITSEN REJSER GÜMBET-STRANDEN Stranden i den idylliske bugt ligger ved en flot promenade med masser af butikker, restauranter og cafeer. Området er hyggeligt og fyldt med liv. Langs stranden kan I prøve flere forskellige vandsportsaktiviteter. BITEZ-STRANDEN Bitez-stranden er et hyggeligt og roligt sted med grovkornet sand. Her finder I også den flotte strandpromenade med butikker og restauranter. Mange steder kan I låne en hængekøje eller prøve forskellige former for vandsportsaktiviteter. CAMEL-BEACH Områdets fineste strand, der ligger på den nordvestlige del af halvøen, ca. 20 km fra Bodrum. Stranden ligger nedenfor klipperne, og her venter dejligt og finkornet sand. Som navnet siger, kan I få en tur rundt i de smukke naturomgivelser på kamelryg. Mange bådudflugter fra Bodrum lægger til ved denne strand. Uanset hvor I befinder jer, bør I overholde flagreglerne. Se afsnittet om Badning for yderligere information. TAXA Taxaerne i Bodrum er gule og er en meget let og billig måde at komme rundt på. Alle taxaer har et taxameter, og når I kører rundt i Bodrum, Bitez og Gümbet, skal disse være slået til, da I ellers kan komme til at betale overpris. Ved længere køreture er det en god ide at aftale en pris, før I kører. TELEFON For at ringe til Danmark skal I ringe abonnementsnummeret. Ved opkald fra Danmark til et tyrkisk nummer ringes 0090 før det ønskede nummer. Det første 0 i nummeret udelades, når man ringer fra udlandet til Tyrkiet eller fra en dansk mobiltelefon. I har mulighed for at ringe direkte fra hotelværelset bemærk dog at det er meget dyrt. Mobiltelefonpriserne svinger meget afhængigt af hvilket dansk teleselskab I benytter. Det er muligt at købe telefonkort på posthuset og i mange supermarkeder samt hos jeres rejseledere. Disse kan benyttes til at ringe fra én af de mange telefonbokse rundt omkring i byen. Dette er oftest den billigste løsning. TIDSFORSKEL Ved ankomst til Bodrum skal uret stilles en time frem. TOILETFORHOLD Afløb og kloakrør er smallere end i Danmark, hvorfor det ikke alle steder er muligt at komme toiletpapir i toilettet uden at stoppe det. De steder, hvor I bør komme papiret i spanden ved siden af toilettet, er det ofte angivet på et skilt. Rengøringspersonalet tømmer spanden jævnligt. TURISTINFORMATION Turistinformationen ligger ved borgen. Der er åbent mandag - fredag fra kl samt lørdag og søndag fra kl TYVERI Vi ser desværre af og til, at vores gæster bliver bestjålet, og derfor opfordrer vi jer til selv at forebygge dette ved at tænke på følgende: Lej en safeboks på hotellet til opbevaring af penge og værdigenstande Sørg for ikke at have flere kontanter på jer, end I har råd til at miste Brug en pengekat Lad jer ikke narre af blomsterpiger el.lign. Vær opmærksomme, når I opholder jer på steder med mange mennesker. Lommetyven er oftest på spil i områder med større menneskemængder.\n21 FALK LAURITSEN REJSER NØØJ, DET FOR BØRN 21 Nøøøj, det for børn Når børnene har en god ferie så har forældrene det også. Og børnene stiller helt særlige krav til en god ferie. Derfor har vi uddannet vores rejseledere i børnehøjde, så de kender de bedste strande, ved hvor I kan lege hele dagen og hvor I får de bedste is. Vi tilbyder vores Nøøøj, det for børn-service på alle rejsemål med 24-timers rejselederservice. Flyv med børn På falklauritsen.dk får I 6 tips til en god flyrejse med børn Uddannet i børnehøjde Alle vores rejseledere er uddannet til at give en god ferie for hele familien og tage sig ekstra godt af de mindste. Så de ved præcis, hvad der gør en ferie god for både de allermindste, de lidt ældre og de største børn. Glade børn med i prisen Når I rejser med All Inclusive, får I mad og drikkevarer og glade børn med i prisen. Så kan hele familien få deres livretter og I skal ikke bruge tid på at finde en restaurant når sulten melder sig. De allerbedste tips På falklauritsen.dk finder I altid de bedste tips til jer, der rejser med børn, til jeres konkrete rejsemål. Her kan I finde inspiration til udflugter, aktiviteter, restauranter og hoteller og selvfølgelig hvor I får de bedste is. Falken Laurits Vi har verdens sødeste maskot; Falken Laurits. En sød, lille fyr, der har fløjet det meste af verden rundt, og som guider jer til Falk Lauritsen Rejsers mest børnevenlige oplevelser.\n22 22 LÆGE FALK LAURITSEN REJSER LÆGE I tilfælde af sygdom er I meget velkomne til at kontakte jeres rejseleder, som vil hjælpe med at sørge for lægehjælp. I kan dog også selv vælge at tage kontakt til lægen ved at henvende jer i receptionen, som kontakter lægen. Lægen vil normalt komme ud på hotellet og medbringe den nødvendige medicin. Vær opmærksom på, at det ikke altid er samme læge, som vi har kontakt til. Vi har kontakt til følgende lægeklinik i Gümbet: MEDLIFE CLINIC Tlf Åbningstider: 24 timer i døgnet Lægen taler engelsk og på hospitalet er der ligeledes ansat engelsk- og tysktalende personale. Det gule sundhedskort gælder ikke længere som rejseforsikring, hverken inden- eller udenfor Europa. Udgifter forbundet med behandling ved lægen og evt. sygehusophold er ikke dækket af den offentlige rejsesygesikring. Det dækkes kun af en privat forsikring. Ved behandling på hospitalet og ved lægen skal I medbringe forsikringskort, kreditkort og pas. Har I tegnet forsikring ved Gouda gennem Falk Lauritsen Rejser, kan I ofte få refunderet udgiften allerede i Bodrum ved at aflevere kvittering og recept. Kontakt venligst jeres rejseleder for yderligere oplysninger. Vi gør opmærksom på, at medicinen kun kan refunderes, hvis den er receptpligtig, og såfremt den er til helbredelse af en sygdom, der ikke eksisterede før rejsens start. Bemærk, at I af såvel forsikringsmæssige hensyn som af hensyn til videre behandling i Danmark selv skal være opmærksomme på at få en kopi af journalen med hjem.\n23 FALK LAURITSEN REJSER SHOPPING & INDKØB 23 SHOPPING & indkøb I den tyrkiske basar og i de mange forretninger er der gode muligheder for at gøre favorable køb. Både når det drejer sig om tæpper, guld og læder eller flotte håndlavede kalabast-lamper og figurer samt håndlavede broderier. Prisen afhænger ofte af jeres handelstalent. De tyrkiske håndknyttede tæpper har en meget lang tradition bag sig. Hver egn i Tyrkiet har sine egne tæpper og historier knyttet dertil. De mest kendte er dog Hereke-tæpperne, som blev lavet specielt til sultanen. Tyrkiet er et af de store skindproducerende lande. Skindkvaliteten er i top, og priserne stadig lavere end i Danmark, så der er gode mulig heder for at gøre en god handel med læderjakker eller tasker. Guldpriser Guldpriserne er steget meget de seneste år, men I kan stadig med fordel købe guldsmykker i Tyrkiet, da forarbejdningen af guldet sker i Tyrkiet til en lav arbejdsløn. Husk ikke alt der skinner er guld! Gennem de seneste år er det blevet populært at købe briller i Tyrkiet. Prisen er ofte kun det halve af den danske, og kvaliteten er i orden. Ofte er det også muligt at få en tid ved en øjenlæge uden forudbestilling og ventetid.\n24 24 DET TYRKISKE KØKKEN FALK LAURITSEN REJSER Det tyrkiske KØKKEN Det tyrkiske køkken er kendt langt udover Tyrkiets grænser. Det siges, at det tyrkiske køkken er det tredje bedste i verden efter det franske og det kinesiske. Nedenfor ser I en beskrivelse af et lille udvalg af de smagsoplevelser, der venter jer: FORRETTER De lokale bestiller som regel forskellige forretter, hvor de så tager lidt af hvert. De kaldes meze, og de mest almindelige er: EZME Tomatpure med persille, løg, purløg. Ofte stærkt krydret. HAYDARI Med yoghurt, hvidløg, mint og purløg (minder om græsk tzatziki). SIGARA BÖREGI Butterdej med fetaost og persille. KALAMAR TAVA Friturestegt blæksprutte i ringe. BEYAS PENIR Fetaost. PATLICAN EZMESI Auberginesalat. LAVAS Et pizzalignende brød med sesamfrø, der serveres rygende varmt til meze og spises med smør/kryddersmør. DOLMA Vinblade, peberfrugt, tomater eller kartofler fyldt med bl.a. bulgur, kød, tomater og krydderier. BÔREK Friturestegt butterdej med fetaost og spinat i små ruller. Kaldes populært også for cigarruller. AUBERGINE fyldt med tomat, kød, løg og krydderier.\n25 FALK LAURITSEN REJSER DET TYRKISKE KØKKEN 25 HOVEDRETTER DÖNER-KEBAB I Tyrkiet tager man normalt ikke en sandwich eller en burger som en hurtig mellemret, men i stedet en döner-kebab. Ved små boder i gaderne skæres okse-, lamme- eller kyllingekød af et lodret spyd og lægges i et brød eller rulles ind i dürüm en slags pandekage sammen med salat, løg, krydderier og tomatpuré. SIS-KEBAB Store stykker okse-, lamme- eller kyllingekød grillet på et spyd. OSMANNISK PANDE Retten består af oksekød, løg, hvidløg, en række forskellige grøntsager og en lækker sovs. Servers ofte i lerfad eller over ild. KYLLING KIEVSKI Fint kyllingebrystkød rullet omkring ost og paneret. KÖFTE Tyrkiske kødboller af hakket oksekød med løg, persille og krydderier. SUPPER Tyrkerne elsker at spise suppe især midt om natten. Det er ret almindeligt at spise suppe med fårehjerne, fåreøjne eller lign. Men også de mere almindelige tomat-, kyllinge- og linsesupper. Prøv dig frem med de mange tyrkiske supper som natmad. DESSERT Det er meget almindeligt blot at spise frisk frugt til dessert. I kan også vælge nogle meget søde kager, der ofte er gennemvædet af honning, sirup eller sukkervand så de er utroligt søde.\n26 26 GODE RESTAURANTER FALK LAURITSEN REJSER GODE RESTAURANTER I Bodrum finder I et godt udvalg af spændende restauranter. I det følgende præsenterer vi et udvalg af de mange spisesteder. Bordbestilling kan være nødvendigt. ANNE LIVIA Tlf Ønsker I at nyde byens bedste steaks, så er restauranten Anna Livia absolut et besøg værd. Udover at maden er suveræn, vil man også opleve en super service fra et smilende personale, som gerne hjælper jer med at finde en ret, der passer lige præcis jeres ønsker. Prøv eventuelt deres populære Anna Livia steak. Restauranten refunderer udgiften til jeres taxa fra hoteller i Gümbet og Bitez. Reservation anbefales - enten på ovenstående nummer eller hos jeres rejseleder. SULTAN RESTAURANT Tlf Skøn restaurant med god stemning ved stranden i Bitez. Her kan I i dagtimerne nyde en lækker frokost nær stranden og til aften få serveret en udsøgt middag med lyden af bølgernes brus i baggrunden. Restauranten byder på både tyrkisk og internationalt køkken. GOLDEN PLATE Tlf Dejlig restaurant i Bodrum med en skøn beliggenhed lige ned til vandet, hvorfra I kan nyde udsigten til Skt. Peters borgen og følge livet på vandet i Bodrum-bugten. Restauranten byder på et bredt udvalg af tyrkiske retter og lækre fiskespecialiteter. WINDMILL RESTAURANT Tlf På torvet i Gümbet ligger restauranten med byens bedste udsigt. Fra deres terrasse har I en fantastisk udsigt over Gümbetbugten og kan nyde en romantisk atmosfære. I kan også reservere et bord i den gamle vindmølle, som har lagt navn til restauranten og få en helt speciel oplevelse. Køkkenet er internationalt og giver jer et stort udvalg at lækre retter. Reservation og afhentning fra jeres hotel kan arrangeres via jeres rejseleder.\n27 FALK LAURITSEN REJSER DRIKKEVARER 27 DRIKKEVARER De lækre tyrkiske specialiteter skal naturligvis ledsages af drikkevarer, der matcher retterne. I kan sagtens drikke øl og sodavand til de fleste retter, men vi foreslår, at I også prøver nogle af de mere karakteristiske, tyrkiske drikkevarer, som de lokale foretrækker. VIN Tyrkiet har ikke de store vintraditioner, da der ikke blev drukket vin under det Osmanniske Riges styre. Først i 1950 erne begyndte vinproduktionen for alvor i Tyrkiet, og efter godt 50 års erfaring laves der efterhånden ret gode vine. Tyrkiet er faktisk en af verdens største vindrueproducenter. Selvom de fleste vindruer ender som rosiner, benyttes en del stadig til vin. Det er især de vestlige, nordlige og centrale dele af Tyrkiet, hvor der dyrkes vindruer. Det største vinmærke i Tyrkiet hedder Doluca og fås i flere varianter. F.eks. er Doluca Antik værd at smage. Importeret vin er forholdsvis dyrt, så derfor er der ikke mange restauranter, der tilbyder dette. Raki En alkoholisk drik, der er produceret på anisrod og minder om Pernod eller den græske Ouzo. Den er helt klar, men når den blandes med vand, får den en mælkehvid farve og kaldes også for løvemælk. Den har en høj alkoholprocent. ØL Når I skal bestille en øl på tyrkisk, skal I bestille en bira. Hvis I har lyst til at slukke tørsten med en kold øl, kan I prøve Tyrkiets største ølmærke Efes. Det er også muligt at bestille en Tuborg, der er det næststørste tyrkiske ølmærke, som produceres i Tyrkiet på licens fra Danmark. KAFFE Tyrkisk kaffe er lidt anderledes end kaffen, som vi er vant til fra Danmark: Den serveres i en lille kop og er meget stærk, den har ofte bundfald og er tilsat en masse sukker. For at prøve den, skal I bestille en kahve. TE Den mest populære te blandt tyrkerne er æblete, som I vil blive tilbudt mange steder. Den kan serveres både kold og varm. Tyrkerne drikker også en del sort te, çai der ofte er meget stærk og bitter. NON ALKOHOL Tyrkerne nyder også at drikke forskellige ikkealkoholiske drikke som f.eks. visne soda, der er kirsebærjuice blandet med danskvand. En anden specialitet er ayran, der er yoghurt blandet med vand og masser af salt.\n28 28 OPLEVELSER FRA BODRUM FALK LAURITSEN REJSER Oplevelser FRA BODRUM Falk Lauritsen Rejser tilbyder jer spændende oplevelser til nogle af Bodrums mest interessante seværdig heder. Nedenfor finder I en kort beskrivelse af nogle af de udflugter, som I har mulighed for at deltage i. I kan finde flere oplysninger i vores udflugtsprogram eller i informationsmappen på jeres hotel eller lejlighedskompleks. I kan tilmelde jer udflugterne efter informationsmødet, hos jeres rejseleder på hotellet/ lejlighedskomplekset eller bestille dem på servicetelefonen. I skal tilmelde jer udflugterne hos rejselederen senest dagen før udflugten finder sted, inden kl og gerne tidligst muligt, så I undgår udsolgte udflugter. Bemærk, at I også skal betale, når I tilmelder jer. I kan betale med tyrkiske lira, euro eller Visa/Dankort. Ud over Falk Lauritsen Rejsers egne udflugter byder Bodrum på museer, skønne strande og andre oplevelser i naturen, som I kan udforske på egen hånd. Hos jeres rejseleder kan I få inspiration og information om områdets mange muligheder. Falk Lauritsen Rejser forbeholder sig ret til at aflyse udflugter som følge af dårligt vejr eller manglende tilmeldinger. Programændringer kan forekomme.\n29 FALK LAURITSEN REJSER OPLEVELSER FRA BODRUM 29 By- og shoppingtur Lær byen at kende allerede i starten af jeres ferie og udnyt muligheden for at se nogle af Bodrums bedste restauranter og butikker. Vores tur rundt i Bodrum giver jer et indblik i den tyrkiske kultur, historie og selvfølgelig de mange muligheder, Bodrum-halvøen byder på. Fra toppen af vindmøllebjerget kan I nyde en af områdets smukkeste udsigter og blive klogere på byens historie og de mange antikke seværdigheder som f. eks. Skt. Peter borgen, det antikke teater og bymuren. Undervejs på turen stifter I bekendtskab med de mange indkøbsmuligheder, byen byder på. Vi besøger Bodrum guldcenter og ser et modeshow hos Natural Lædercenter. En dag med spændende oplevelser for hele familien, der giver et bedre kendskab til Bodrum-halvøen.\n30 30 OPLEVELSER FRA BORDRUM FALK LAURITSEN REJSER Hamam/ Tyrkisk bad Start ferien i Tyrkiet med velvære og forkælelse i særklasse. I det tyrkiske bad stifter I bekendtskab med én af Det Osmanniske Riges ældste traditioner. Besøget begynder i den varme sauna, hvor hele kroppen varmes godt igennem, til den er dejlig blød. Herefter fortsætter I til damprummet, hvor I ligger på opvarmede marmorblokke, klar til at få kroppen skrubbet fra top til tå. Bagefter bliver I skummet ind i sæbe og får en let sæbemassage. Den helt rigtige afslutning er en skøn oliemassage af hele kroppen. Efter en tur i hamam vil I føle jer som født på ny. Huden er klar til at tage imod farve fra solens stråler, og I kan fortsætte ferien med fornyet energi. Tyrkisk bad er en ældgammel tradition, der handler om renhed og socialt samvær. Livet i Etrim Tag del i landsbylivet og få en uforglemmelig dag i det ægte Tyrkiet. I besøger en lille lokal landsby, Etrim, som ligger mellem de smukke Taurusbjerge ca. 30 min væk fra Bodrums byliv. Her har I en enestående mulighed for at opleve og blive en del af landsbyens stille liv. Dette er jeres helt egen private udflugt, hvor en af beboerne viser jer rundt og giver jer et indblik i hverdagens bedrifter, landsbyens skikke, traditioner og kultur. I bliver vist rundt i byens smalle gader og stier, besøger byens lille moske og bliver naturligvis introduceret for den islamiske tro. Beboernes stolthed og tradition er at væve tæpper, hvilket de har gjort i mange generationer. I vil også stifte bekendtskab med byens befolkning, de imponerende tyrkiske tæpper og blive inviteret ind i et ægte gammelt tyrkisk hjem. Frokosten består af et traditionelt tyrkisk måltid, bestående af friske grønsager håndplukket fra egen køkkenhave.\n31 FALK LAURITSEN REJSER OPLEVELSER FRA BODRUM Bådtur Vi lægger fra kaj i Gümbet i en ægte tyrkisk gület og sejler langs kysten ved Gümbet og Bodrum, mens I kan nyde den fantastiske udsigt over både Bodrum og den græske ferieø Kos fra kystsiden. 31 Ved halvøens bedste og flotteste strand, Camel Beach, kan I gå i land og nyde solen eller bade fra stranden. Undervejs kaster vi anker flere steder, så I kan hoppe i de azurblå bølger fra båden. I kan også blive om bord, slappe af og nyde solen på soldækket. En dag med afslapning på bådens dæk, masser af sol og frisk luft. Kos Tag en smuttur til den populære, græske ferieø Kos, der ligger under en times sejlads fra Bodrum. I Kos by kan I fx se den smukke, gamle havn, hvor et stort antal lystbåde lægger til i sommermånederne eller korsridderborger og det mere end 2000 år gamle amfiteater Odeon. I kan også gå rundt i de smalle og hyggelige gader i byen og opleve hvordan den græske kultur er så meget anderledes fra den tyrkiske. Frokosten kan indtages på en lokal taverne, hvor I kan nyde den gode stemning og smage den græske mad. Hvis I vil opleve øen på en mere aktiv måde, kan I leje en cykel og tage ud til de smukke strande i området eller se nogle af øens seværdigheder udenfor byen. Inkl. transport til færgen og færgebillet.\n32 SKÅN MILJØET Genbrug denne håndbog eller giv den til én du kender, som skal på ferie til Bodrum. BADEFERIE MED OPLEVELSER FOR BÅDE STORE OG SMÅ! Læs mere om vores mange spændende rejsemål og få inspiration til jeres næste ferie på falklauritsen.dk Tlf\nMarmaris. Den tyrkiske middelhavsperle. Praktisk information Spisesteder Oplevelser & udflugter\nMarmaris Den tyrkiske middelhavsperle Praktisk information Spisesteder Oplevelser & udflugter Kære gæster Falk Lauritsen Rejser byder jer rigtig hjerteligt velkommen til Marmaris. Vi håber, I har fundet\nSide & Belek. Byen med Dronning Kleopatras borg. Praktisk information Spisesteder Oplevelser & udflugter\nAlanya, Side & Belek Byen med Dronning Kleopatras borg Praktisk information Spisesteder Oplevelser & udflugter Kære gæster Falk Lauritsen Rejser byder jer rigtig hjerteligt velkommen til Alanya, Side og


Stående billeder | MTBlog.dk\nPosted in Brok, Foto by Søren Svendsen on 17. maj 2010\nJeg læser Bike .. både det tyske og det amerikanske. Og der er et Atlanterhav til forskel. Det tyske Bike har grundige test af cykler og udstyr, minutiøse og saglige turbeskrivelser og knivskarpe og farvemættede billeder. Det amerikanske bike har personlige klummer, lange subjektive og ofte skæve tur-artikler, og så har de fantastiske billeder !\nLige siden jeg fik det første amerikanske Bike i hånden, har jeg lige så meget set det som et fotoblad, som et cykelblad. Billederne er verdensklasse og laoutet understreger det. Både billeder og tekst forsøger at beskrive følelserne ved at køre mountainbike og ikke som traditionelt, udstyret. Men at skrive om billeder, er som at danse om arkitektur .. frit efter en scene i filmen Magnolia.\nForleden sad jeg så i sommehuset med 4 nye blade og tænkte at det egentligt var mærkeligt at det tyske Bike og deres Alpe-tillæg, slet ikke virkede på trods af deres mange og umiddelbart utrolig flotte billeder. Men pludselig kunne jeg se det; alle deres billeder er ens ! Solen skinner og to mountainbikere, lettere oplyst af et par flash’er, står op på deres cykler mens de kører forbi en smuk udsigt. Sådan ser mere end 90% af deres billeder ud. I Alpe-tillægget giver deres fotochef 2 sider gode råd om fotografering, alt sammen fornuftigt, og midt i det hele er der en box med et tips: få altid rytteren til at stå op, så billedet ikke virker udynamisk !\nHvor er det befriende at se et dobbeltside-foto af en siddende ryg der forsvinder i tågerne på et bjerg en regvåd dag i Rocky Mountains. Eller en væltet ven på Bornholm 😉\nTagged with: Bike, Cykelblade, Foto, MTB\n« Pinsler i Paradis\nIkke flere lapper ! »\nMikkel Nørgaard said, on 17. maj 2010 at 19:55\nHey Søren, det er altid en fornøjelse at følge med i dine blog indlæg, tak for din skrivelyst. Du kender vel det engelske MTB blad Singletrack, masser af skæve artikler omend mere skæve end dem i Amerikanske blade. http://www.singletrackworld.com/magarchive/ Klart mit favorit blad. Mvh Mikkel\nSøren Svendsen said, on 18. maj 2010 at 20:59\nSingletrack er også et fedt blad, jeg køber det tit. Mike Ferrentino er blevet fast skribent 🙂 Desværre har de været længe om at få styr på deres tryk, så billederne står ordentligt.\nMen de når altså ikke Bike til sokkeholderne når det gælder billeder og brug af dem .. desværre.\nMads Møller Madsen said, on 10. juli 2010 at 15:53\nJeg er ved at få spat af de tyske billeder der næsten altid er oplyst som en byggeplads i november. Og hvorfor skal rytterne i den tyske version altid indtage “aggresiv-ud-med-albuerne-bred-kæbe” positur på cyklen, så snart de ser en fotograf. Det har absolut intet med flow og at gøre, og det er jo ikke sådan man kører på sporet.\nKeep up the good work på bloggen 🙂


Supermarkeder: Grænseværdien for farligt sprøjtemiddel bør sættes ned - Danwatch\nSupermarkedernes egne grænseværdier for chlorpyrifos i fødevarer er skrappere end de danske myndigheders. “Stram kravene”, siger supermarkederne.\nFoto: Siine Fiig (Coop)\nFlere store supermarkedskæder i Danmark mener, at grænseværdierne for farlige pesticider som chlorpyrifos bør sættes ned.\nCoop, Lidl og Aldi tillader mindre chlorpyrifos i frugt og grønt end myndighederne kræver, og flere andre dagligvarekæder opfordrer myndighederne til at sætte grænseværdierne sat ned.\nI Salling Group, der også ejer blandt andet Føtex, Netto, Bilka og Salling, afventer man, at myndighederne sætter grænseværdierne ned.\n“Vi støtter op om en strammere EU-pesticidregulering”, skriver Mai Bakmand, kommunikationskonsulent i Salling Group, i en email til Danwatch.\nIngen krav til supermarkeder. Coop og Salling kritiserer lovgivning\nDet er ikke et lovkrav, at supermarkederne skal teste for sprøjtemidler som chlorpyrifos, selv om stoffet er forbudt i Danmark. Men de største supermarkedskæder gør det alligevel.\nKontrollerne varierer fra 96 prøver om året hos Rema 1000 til omtrent 700 om året hos Lidl.\nNår supermarkederne finder chlorpyrifos i fødevarerne ligger mængden et stykke under det, som myndighederne tillader. Derfor kan myndighederne ligeså godt kan sætte grænseværdien ned, forklarer kommunikationskonsulent Mai Bakmand fra Salling Group.\nAldi har sat deres grænseværdier 20-30% under de europæiske, Lidls ligger på 66% under de europæiske grænseværdier, imens Coop har sat deres grænseværdier til 50% af myndighedernes krav.\nSådan tjekker dit supermarked for sprøjtemidler\nDe fleste supermarkeder tager selv prøver til pesticidtest – hvor mange?\nNogle supermarkeder har selv fastsat grænseværdier, der er lavere end EU's – hvor meget lavere?\nHar ikke fastsat egne grænseværdier\nunder EU’s og den danske grænseværdi\nFølsomme overfor dårlig omtale\nHos Forbrugerrådet TÆNK ers fødevarepolitisk seniorrådgiver, Camilla Udsen positiv overfor supermarkedernes beslutning:\n“Detailhandlen har ekstremt stor indflydelse på markedet, fordi de kan stille krav til producenterne. Det er en god vej, men vi skal selvfølgelig arbejde henimod, at det bliver forbudt”, siger Camilla Udsen.\nSupermarkedernes sænkede grænseværdier er også et spørgsmål om, at de er blevet mere følsomme over for “dårlig omtale”, fortæller Carsten Daugbjerg, der er professor i landbrugs- og fødevarepolitik på Copenhagen Business School.\n“De har deres renommé, som de gerne vil beskytte, og det har den direkte økonomiske konsekvens, at hvis der er en dårlig sag, så kan forbrugerne nemt skifte over til at købe deres kylling eller ris i det konkurrerende supermarked, der måske ligger lige ovre på den anden side af gaden”, siger Carsten Daugbjerg.


Børneminister til daginstitutioner: Skæld mindre ud, tak - politiken.dk\nBørneminister til daginstitutioner: Skæld mindre ud, tak\nMai Mercado (K) har en klar forventning om, at børnehavepædagoger formår at være pædagogiske nok til at undgå skæld ud.\nBørneminister Mai Mercado (K) langer ud efter daginstitutionerne efter, at en ny undersøgelse blandt 3.500 børnehavebørn viser, at hver fjerde barn siger, de tit får skæld ud af de voksne i børnehaven.\nBørneminister Mai Mercado (K) langer ud efter daginstitutionerne efter, at en ny undersøgelse blandt 3.500 børnehavebørn viser, at hver fjerde barn siger, de tit får skæld ud af de voksne i børnehaven. Foto: Jens Dresling\nUddannelse 7. feb. 2017 kl. 14.19\n3.517 børn i alderen 4-6 år fra 197 dagtilbud i 40 kommuner har svaret på spørgsmål, der blev stillet af en computer.\nDagtilbuddene har selv meldt sig, og undersøgelsen er ikke statistisk repræsentativ.\nDCUM, der står bag, mener alligevel, at den giver et fingerpeg om tendenserne i daginstitutionerne. Bl.a. svarer 26,5 pct., at de ’tit’ får skældud i børnehaven. Især drengene får skæld ud: 31,4 procent mod 21,5 procent af pigerne.\nHvert fjerde børnehavebarn oplever tit at få skæld ud af de voksne i børnehaven. Det er ikke godt nok, siger børneminister Mai Mercado (K), der vil have daginstitutionerne til at ændre praksis.\nIsær drengene får skæld ud, viser den nye undersøgelse fra Dansk Center for Undervisningsmiljø, DCUM.


Modulbeskrivelse. Modul 11. Kompleks klinisk virksomhed. Professionsbachelor i sygepleje - PDF Gratis download\n1 Sygeplejerskeuddannelsen UCSJ Modulbeskrivelse Modul 11 Kompleks klinisk virksomhed Professionsbachelor i sygepleje\n8 Forslag til indhold i den kliniske undervisning Klinisk sygepleje Patienters oplevelser, opfattelser, vilkår, livshistorie og handlinger i forhold til sundhed og sygdom. Observation og identifikation af sygeplejebehov, målsætning, gennemførelse, evaluering, vurdering og prioritering af sygeplejen. Kliniske metoder i sygeplejen, herunder grundlæggende og instrumentelle sygeplejehandlinger og det faglige skøn. Sygepleje i forbindelse med blodtransfusion herunder transfusionskomplikationer. Sygepleje i forbindelse med medicinadministration, infusioner, parenteral væsketerapi og I.V. medicinering. Anvendelse af kliniske retningslinjer og lokale og nationale standarder. Organisering og ledelse Samarbejde med patient/borger og pårørende, herunder vejledning og undervisning. Mundtlig og skriftlig formidling af sygeplejen med udgangspunkt i erfaringsbaseret, evidensbaseret og teoretisk viden. Inddragelse af forsknings- og udviklingsarbejde i sygeplejefaget. Samarbejde tværfagligt og tværsektorielt. Administrative opgaver knyttet til patient/borgerforløb. Koordinere sygeplejen i forhold til egne patient/borgerforløb. Professionel rolle og etik Dannelse af professionel rolle og identitet. Etiske aspekter og dilemmaer, herunder respekten for patientens værdier og autonomi. Sundhedsteknologiens betydning og anvendelsesmuligheder i sygeplejen. Arbejdsmiljøets betydning for sygeplejen. Undervisnings og studieformer Den kliniske undervisning tager udgangspunkt i eksemplariske patientsituationer, og den kliniske vejleder anvender følgende undervisningsformer: Den studerende observerer, sygeplejerskens udførelse af sygepleje. Den studerende udfører sygepleje under vejledning. Den studerende træner instrumentelle færdigheder. Den studerende reflekterer i og over praksis. Undervisning af studerende med udgangspunkt i en konkret patient situation. Den studerende vejledes før, under og efter udført sygepleje af den kliniske vejleder. Studieredskaber 8\n9 I sammenhæng med portfolio og den individuelle studieplan vælger den studerende i samarbejde med den kliniske vejleder forskellige studieredskaber, der kan medvirke til at fremme den studerendes læring, f.eks. portfolio, sygeplejefortællinger, mind map eller praksisbeskrivelser. Den studerendes arbejde med studieredskaber danner udgangspunkt for individuelle eller gruppeorienterede refleksioner sammen med den kliniske vejleder. Litteratur Den studerende angiver 400 siders selvvalgt litteratur relateret til den konkrete kliniske sygeplejepraksis. Litteraturen vælges inden for sygepleje, filosofi, religion og etik samt sygdomslære og farmakologi. Litteraturen skal repræsentere praksis, udviklings- og forskningsbaseret viden. Litteraturlisten attesteres af den kliniske vejleder og følger den studerende via dennes portfolio igennem studiet. Dokumentation og evaluering Den kliniske vejleder og den studerende afholder faglige vejledningssamtaler, som har til hensigt at sikre kontinuerlig planlægning, dokumentation og evaluering af den studerendes studieforløb, således at progression i studieforløbet sikres. Efter hver samtale udarbejder den studerende et skriftligt referat af samtalen, hvor planer og aftaler dokumenteres. Referater opbevares i den studerendes portfolio. Bedømmelse Modulet afsluttes med en intern klinisk mundtlig prøve. 9\n10 Rammer for intern klinisk prøve modul 11 i Kompleks klinisk virksomhed Den interne kliniske prøve ved afslutningen af 6. semester, modul 11 afholdes inden for de sidste 2-3 uger af det kliniske undervisningsforløb. Uddannelsesinstitutionen og det kliniske uddannelsessted fastlægger i samarbejde tidspunkt for afvikling af prøven. Den studerende introduceres til prøven på uddannelsesinstitutionen. Prøvens formål Formålet med den interne kliniske prøve er, at den studerende skal dokumentere i hvilken grad læringsudbyttet for modul 11 er opnået. Prøvens form Den interne kliniske prøve er en individuel prøve, der består af en klinisk del og en efterfølgende mundtlig eksamination. Prøven har en varighed af maksimum 3 timer. Prøvens mål Målet med den interne kliniske prøve er, at den studerende: Demonstrerer selvstændighed indenfor udførende og formidlende aspekter af sygeplejerskens virksomhedsfelt. Udfører, leder, formidler og dokumenterer sygepleje i forhold til såvel planlagte som ikke planlagte sygeplejesituationer. Præsenterer patienterne og plejesituationerne på en kort og systematisk måde med anvendelse af relevant fagterminologi. Analyserer og argumenterer med afsæt i den ydede sygepleje for specifikke og generelle sygeplejevurderinger og sygeplejehandlinger. Afvikling af den interne kliniske prøve Dagen før prøven udvælger den kliniske vejleder et antal patienter/borgere, som udgør grundlaget for prøven. Det tilstræbes, at den studerende har deltaget i plejen af de udvalgte patienter/borgere forud for den interne prøve. Den studerende informeres af den kliniske vejleder om valget af patienter/borgere kl. 12 dagen før prøveafviklingen. Den kliniske del I den kliniske del af prøven har den studerende ansvar for sygeplejen til patienterne/borgerne under prøveforløbet i forhold til det beskrevne læringsudbytte for modul 11. Et andet personale kan eventuelt deltage som hjælper i dele af prøveforløbet og udføre plejeopgaver efter anvisning af den studerende. 10\n11 Den studerende har ansvar for mundtlig information til den sygeplejerske, den studerende overdrager plejen til, inden prøvens mundtlige del. Mål for den kliniske del af prøven At sygeplejefaglige vurderinger og prioriteringer af de udvalgte patienters behov for sygepleje kort præsenteres på baggrund af gennemført dataindsamling. At planen for sygepleje til de udførte patienter præsenteres. At sygepleje udføres i samarbejde med patienterne, herunder formidlende opgaver til patienter, pårørende og tværfaglige samarbejdspartnere. At sygeplejen udføres i overensstemmelse med etiske - og juridiske retningslinjer. At administrative sygeplejeopgaver knyttet til patienternes pleje koordineres og organiseres. At sygepleje til de udvalgte patienter dokumenteres og evalueres i eksisterende dokumentationssystemer. Den kliniske vejleder overværer den kliniske del af den interne prøve. Den mundtlige eksamination Den mundtlige eksamination tager udgangspunkt i den udførte sygepleje i den kliniske del af prøven, og har en varighed af 30 minutter ekskl. votering og bedømmelse. Den mundtlige eksamination foregår på et fastlagt tidspunkt. Inden den mundtlige eksamination har den studerende 15 minutters forberedelse. Mål for den mundtlige eksamination At patienterne, plejesituationerne og sygeplejeproblemstillingerne præsenteres på en kort og systematisk måde. At der argumenteres for de sygeplejefaglige vurderinger og identificerede plejebehov hos patienterne/borgerne. At de sygeplejefaglige mål vurderes. At de gennemførte sygeplejeinterventioner vurderes og begrundes teoretisk. At den gennemførte sygepleje evalueres, herunder de etiske aspekter. Den studerende har indledningsvis 10 minutter til at præsentere sine refleksioner over den gennemførte sygepleje. Herefter eksaminerer den kliniske vejleder (1. eksaminator), og underviser fra Sygeplejerskeuddannelsen (2. eksaminator) kan stille uddybende spørgsmål. Den mundtlige eksamination tager udgangspunkt i den kliniske del og i den studerendes refleksioner. Votering og bedømmelse Efter den mundtlige eksamination har eksaminatorerne 10 minutter til votering og tilbagemelding til den studerende. Den studerende kan ikke overvære voteringen. En eventuel kommende eksaminator kan overvære voteringen. 11\n12 Den studerendes præstation bedømmes i forhold til mål for prøven, og prøven bedømmes Bestået/Ikke bestået. Beståede prøver kan ikke tages om. Ved ikke bestået prøve har den studerende mulighed for at indstille sig til en ny prøve. Den studerende har i alt 3 prøveforsøg. Betingelser for indstilling til intern klinisk prøve Den studerende skal deltage i planlagte, herunder fastlagt studieaktivitet samt kunne dokumentere minimum 80% samlet deltagelse i det kliniske undervisningsforløb inkl. den kliniske prøve samt anvendelse af portfolio i løbet af modulet. Indstilling til intern klinisk prøve på modul 11 Der er ifølge Studieordningen generel deltagelsespligt til teoretisk og klinisk undervisning. Den studerende er automatisk indstillet til den interne kliniske prøve i modul 11 under forudsætning af deltagelse i fastlagt studieaktivitet i modulet rettet mod en udvalgt klinisk metode. Begyndelsen på et uddannelseselement er samtidig tilmelding til prøven. Ved tilmelding bruges en prøvegang. Dette gælder dog ikke, hvor den studerende bliver forhindret i at deltage på grund af dokumenteret sygdom. Omprøve Ved ikke bestået intern klinisk prøve har den studerende mulighed for at gå til omprøve. Uddannelsesinstitutionen tilrettelægger tidspunkt for omprøve. Regler ved omprøve er de samme som ved den ordinære prøve. Sygeprøve Sygeprøven afholdes under forudsætning af, at der foreligger en dokumentation fra den studerendes egen læge vedrørende den studerendes fravær i prøveforløbet. Den studerende afholder udgifter hertil. Uddannelsesinstitutionen tilrettelægger tidspunkt for sygeprøven. Regler ved sygeprøven er de samme, som ved den ordinære prøve. Klagemulighed Eventuel klage over den interne kliniske prøve skal være skriftlig og begrundet og indgives i henhold til Bekendtgørelse om prøver og eksamen i erhvervsrettede uddannelser BEK. nr af 16/12/2013 og skal være Sygeplejerskeuddannelsens studieservicecenter i hænde senest 2 uger efter, at resultatet af prøven er bekendtgjort. Det retlige grundlag for prøven Bekendtgørelse om prøver og eksamen i erhvervsrettede uddannelser, BEK nr af 16/12/\n13 Bekendtgørelse om karakterskala og anden bedømmelse, BEK nr. 262 af 20/03/2007. Bekendtgørelse om uddannelsen til professionsbachelor i sygepleje. BEK nr. 29 af 24/01/


Kommercielt indhold. Min Regler og betingelse gælder. Spil ansvarligt. Det er også dem, som folk oftest lige barriere have hjælp til at forstå. Personligt voksede jeg op med tipskuponen. Ego er ikke så gammel, at ego var nødt til at sende breve til England for at prøve at ramme 13 rigtige.\nDa mange penge skal du sætte på et spil: hvad er den korrekte indsats for DIG? Et spilobjekt plus kapital er i princippet det eneste, der skal til for at nedkaste sig ud i gamblingens dragende univers. Har vi noget at spille på, og noget at spille med, yes så vil der altid være potentiel for at lave profit. Spilobjekter bordløber vi aldrig tør for. Det barriere de mange bookmakere nok sørge foran, men hvad med kapitalen?\nSports-betteren Kristian Kofod er ramt af sikke massive spillebegrænsninger, at det ikke mere giver mening at spille hos danske bookmakere. Bookmakerne må dog gerne limitere vindende kunder, men grænsen skal eksistere "rimelig," siger jurist fra Forbrugerombudsmanden. Andrik er systematisk limiteret på badminton-markederne, sikke han blot kan spille for rensdyr symbolske beløb.\nMr Green tilbyder både freebet og free spins til nye kunder. Derudover finder du markedets bedste udvalg af skuespil, både prematch og live. Læs alttast om Mr Green her! Da Mr Green trådte ind på det danske spilmarked var det med casino pr. fokus, men nu har det svenskejede firma også fået licens til at udbyde sportsbetting.\nDankort for at indbetale Exclusivebet casino\nNordjyske casino nem måde at indbetale